ועדת המדע והטכנולוגיה, כנסת 25, פרוטוקול מספר 3, 2023-01-23 00:00

איימן עודה: שלום לכולם, אני מתכבד לפתוח את ישיבת ועדת המדע והטכנולוגיה בנושא הסדרת השימוש במאגרים ביומטריים במגזר הציבורי

איימן עודה:  זו ישיבה שנוגעת בנושא שהוא מאוד חשוב לציבור הרחב

איימן עודה:  כפי שכולכם יודעים, לטכנולוגיה יש יתרון גדול, הנה, אנחנו בחודש ינואר ויושבים בנוחות כתוצאה מההתפתחות הטכנולוגית

איימן עודה:  מצד שני, יש תופעות לוואי ופגיעות שנגרמות הן בטבע והן באדם עצמו

איימן עודה:  לכן חשוב לנו למצוא תמיד את האיזון הנכון וזה לב הדיון היום

איימן עודה:       גילוי נאות, מאז שחוקק החוק הזה, בשנת 2009, אנחנו כסיעה התנגדנו לו, מסיבות ברורות, בין אם מסכימים אתן או לא

איימן עודה:  עם זאת, ממקום מאוד טבעי ומפוכח, משחוקק החוק הזה אנחנו מחפשים את האיזון הנכון כי הוא כל כך עוצמתי ובעל יתרונות לאזרחי במדינה

איימן עודה:  יחד עם זאת יש דברים שמפריעים – שהמאגר הביומטרי לא נמצא במקום אחד ויחיד שבו יש עליו פיקוח, שהוא מהודק וברור, זה הגיע לכל מיני רשויות במדינה ואנחנו רוצים לפקח על העניין הזה

איימן עודה:       רועי פרידמן, הממונה על היישומים הביומטריים, בבקשה

רועי פרידמן: תודה ליושב-הראש ותודה לחברי הכנסת

רועי פרידמן:  נושא הסדרת המאגרים הביומטריים הוא נושא חשוב ורגיש

רועי פרידמן:  יש לו השפעות רוחב גם באזורי ביטחון, פרטיות, תפעול ואחריות של הממשלה על ניהול המידע הרגיש הזה

רועי פרידמן:  היחידה שאני עומד בראשה היא הגורם הרגולטיבי ומגבש המדיניות הפנים-ממשלתית בתחום הביומטרי

רועי פרידמן:  היא גורם מטה, לא גורם ביצוע

רועי פרידמן:  גורמי הביצוע הם גורמים אחרים בממשלה

רועי פרידמן:  היחידה היא חלק ממערך הסייבר הלאומי, שאחראי על ההגנה על הסייבר, והיא עוסקת גם בתחום ההגנה על המידע הביומטרי וגם בתחומים נוספים שקשורים בתפעול וכיו"ב

רועי פרידמן:  נמצאות פה איתי גם נעמה בן צבי, ראש מרכז פיקוח והכוונה, ועו"ד מיכל בלאו, שגם תצגנה את ההיבטים הרלוונטיים באזורים שלהן

רועי פרידמן:       כפי שאמרתי, היחידה עוסקת בשלושה נושאים עיקריים: פיקוח על פרויקט התיעוד הלאומי החכם, שם החוק שמכוחו פועל המאגר הביומטרי, מונפק התיעוד, תעודות זהות, דרכונים, קובע שראש הממשלה ימנה ממונה יישומים ביומטריים שיפקח על מימוש הוראות החוק

רועי פרידמן:  הפיקוח הוא משהו מתמשך

רועי פרידמן:  התוצרים של הפיקוח הם דוחות פיקוח והם נדונים בוועדה משותפת של ועדת המדע, ועדת החוקה וועדת הפנים

רועי פרידמן:       הנושא השני, שהוא רחב יותר, זו מדיניות לאומית בתחום הביומטריה

רועי פרידמן:  הממשלה הטילה עלינו לגבש מדיניות לאומית כזו

רועי פרידמן:  המדיניות הזו הוגשה ואנחנו נמצאים בעבודה אל מול משרדי הממשלה כדי לוודא שהניהול שלהם של ביומטריה תואם את התפיסה של איך צריך לנהל את המידע הרגיש הזה

רועי פרידמן:  הנושא השלישי הוא הזדהות דיגיטלית

רועי פרידמן:  גם פה היחידה גיבשה מדיניות להזדהות דיגיטלית, Digital Identity, וגופי הממשלה מממשים את המדיניות הזאת

רועי פרידמן:  אנחנו נתרכז היום באזורים הביומטריים

רועי פרידמן:       חשוב לי רק להזכיר שהיחידה, מכוח שלוש המשימות העיקריות האלה, גם מפעילה מעבדה ביומטרית לאומית

רועי פרידמן:  אנחנו מקיימים מבדקים שתומכים את עבודת היחידה ותומכים את כלל עבודת הממשלה בבדיקה של ציוד ביומטרי לפני הטמעתו

רועי פרידמן:  זה תומך בהמלצות המדיניות שלנו ובפיקוח שאנחנו מבצעים

רועי פרידמן:  חשוב לי גם כאן להזכיר את נושא זיהוי פנים במרחב הציבורי שלא נעסוק בו היום, שגם באזור הזה היחידה גיבשה מדיניות על האופן בו נכון לעשות שימוש בזיהוי פנים במרחב הציבורי, כך שמצד אחד נפיק את התועלות ממנו אבל מצד שני זה אירוע דרמטי וצריך לשים את האיזונים והבלמים הרלוונטיים

נעמה בן צבי: בוקר טוב לכולם

נעמה בן צבי:  לפני שנרד לפרטים אתן קצת מושגים כדי שנהיה כולנו על אותו עמוד

נעמה בן צבי:  אז מה זה בכלל ביומטריה? ביומטריה זה איזשהו מאפיין ביולוגי, אנטומי, פיזיולוגי והתנהגותי שניתן למדוד אותו וניתן להשתמש בו לזיהוי אוטומטי, כשהתהליך מדבר על תהליך אוטומטי לאימות זהות של אנשים בווליום גדול

נעמה בן צבי:  מהפכת הביג דאטה בעצם אפשרה מערכות מורכבות והשגת הוצאות בזמן קצר

נעמה בן צבי:  אחד המאפיינים העיקריים של תחום הביומטריה הוא שמדובר במידע רגיש שאינו בר החלפה

נעמה בן צבי:  מה שאתם רואים למטה אלה סוגים שונים של מודלים ביומטריים

נעמה בן צבי:  יש הרבה מאוד סוגים

נעמה בן צבי:  אנחנו מתמקדים בישראל בעיקר בצד ההגנתי, בזיהוי פנים וטביעות אצבע

נעמה בן צבי:  אלה המודלים הנפוצים ביותר

נעמה בן צבי:       נושא הביומטריה פרץ לחיינו, גם חיינו האזרחיים, ונמצא כמעט בכל מקום, נוגע בנו בהרבה מאוד מקומות

נעמה בן צבי:  למעלה אתם רואים הצגה של המגמה השלטת היום, טביעות אצבע, פחות או יותר ביומטריה יציבה ומאוד ותיקה

נעמה בן צבי:  זיהוי פנים – זינוק משמעותי גם ביכולת הטכנולוגית והדיוק וגם בשימושים, ודוגמאות שונות היכן אנחנו פוגשים את הטכנולוגיה הזו, אם זה בפרויקט הנפקת התיעוד, מי שמחזיק פה תעודת זהות ביומטרית או דרכון ביומטרי פגש את זה בלשכות רשות האוכלוסין, במעברי הגבול באמצעות דרכונים

נעמה בן צבי:  יש היום שימושים בביומטריה במערכת הבנקאית לתהליכי eKYC - Know Your Customer - גם בזיהוי מרחוק

נעמה בן צבי:  מי מאתנו שפותח את הסמארטפון שלו באמצעות הביומטריה וכו'

נעמה בן צבי:  שימושים רבים שפוגשים אותנו שוב ושוב

נעמה בן צבי:       כמובן שיחד עם היתרונות יש גם חסרונות

נעמה בן צבי:  מה שאתם רואים פה זה העתק מתוך דוח מבקר המדינה משנת 2020 לתועלות וסיכונים

נעמה בן צבי:  יש רבים, אני אולי רק אצביע על שני דברים עיקריים

נעמה בן צבי:  למעשה הסיבה המרכזית שבגללה הביומטריה פרצה לחיינו בצורה כל כך משמעותית בעשור האחרון היא הנוחות, הנוחות בטכנולוגיה

נעמה בן צבי:  אנחנו פשוט מביאים את עצמנו, לא צריך סיסמאות, לא צריך כרטיסים, פשוט להביא את עצמנו

יאסר חוג'יראת: וגם למנוע זיופים

נעמה בן צבי:   יש גם זיופים, נכון

נעמה בן צבי:  לצד הדבר הזה יש סיכונים שקשורים להגנת הסייבר, לפרטיות וגם שיעורי שגיאות

נעמה בן צבי:  המערכות מדויקות אך עדיין יש בהן שגיאות

נעמה בן צבי:  זו יכולה להיות שגיאה מסוג של התחזות וזו יכולה להיות שגיאה מסוג של מניעת שירות

נעמה בן צבי:  בכל אלה אנחנו עוסקים באיזון התמידי הזה בין התועלות לסיכונים

נעמה בן צבי:       חוק התיעוד הלאומי החכם, או החוק הביומטרי – נשתמש בקיצור הזה – הוא חוק מאוד מפורט לפיו מנוהל פרויקט משמעותי, מובצע בשנת 2013, כשבקצה שלו תעודות זהות חכמות ודרכונים חכמים והוא כולל גם מאגר ביומטרי מוסדר בחוק

נעמה בן צבי:  יש שני רגולטורים ממשלתיים שעוסקים בזה: אנחנו כממונה, כמפקח-על, והקצין המוסמך במערך הסייבר מנחה בתחום הסייבר

נעמה בן צבי:  יש הרבה מאוד בקרות, פיקוח, תכנון, ארכיטקטורה

נעמה בן צבי:  הסעיפים מפורטים

נעמה בן צבי:       לצד הדבר הזה הרבה יישומים ביומטריים אחרים בממשלה, וגם מחוצה לה, מסוגים שונים

נעמה בן צבי:  מיד אנחנו נראה שיש הרבה מאוד משרדי ממשלה שלמעשה מחזיקים פחות או יותר את אותו מידע, בדגש על תמונות פנים, אבל היישומים האלה, או הפרויקטים האלה, לא נחים תחת חקיקה או תחת כל הבקרות שציינתי קודם, ולכן יש כאן פער

נעמה בן צבי:  על הפער הזה מגשרת באופן חלקי החלטת הממשלה שהתקבלה ב-2012, מכוחה אנחנו פועלים

נעמה בן צבי:  רועי הזכיר קודם את המדיניות הלאומית ליישומיים ביומטריים שגובשה בהתאם להחלטת הממשלה ואנחנו עובדים בשנים האחרונות מול רוב משרדי הממשלה כדי לראות אימות למדיניות הזו

נעמה בן צבי:       אני בטוחה שכולם פה בבית המחוקקים יודעים שהחלטת ממשלה יכולה לקחת אותנו עד נקודה מסוימת, זו לא חקיקה ראשית, ובכל מקרה הדבר תלוי מאוד בשיתוף הפעולה של המשרדים עם העבודה שאנחנו עושים איתם

נעמה בן צבי:  מה שאנחנו רואים פה זו תמונת המצב שראינו ב-2021-2022

נעמה בן צבי:  העבודה שלנו הקיפה 10 משרדי הממשלה, 13 מיליון רשומות ביומטריות – תמונת פנים היא ביומטריה, חשוב מאוד להדגיש, ראינו שוב ושוב במשרדים שאין מספיק הבנה שמדובר בביומטריה

נעמה בן צבי:  הפער שקיים בין הפרויקט הביומטרי המשמעותי, עם כל התשומות שמושקעות בו, למול פרויקטים אחרים, הוא מאוד ניכר

נעמה בן צבי:  חשוב לזכור שלמרות שתמונת הפנים שלנו נמצאת למעשה בכל מקום - - -     

וליד אל-הואשלה: כשאת אומרת 13 מיליון רשומות ביומטריות, למה את מתכוונת?     

נעמה בן צבי: תכף נראה פירוט

נעמה בן צבי:  צריך לזכור שאגירה של תמונות פנים במאגרים גדולים ומתויגים הופכת להיות נכס אסטרטגי משמעותי, לא תמונות בודדות שנמצאות ברשת אלא נכסים אסטרטגיים שכך צריך להתייחס אליהם

נעמה בן צבי:  לשאלתך, הנה המשרדים שעבדנו מולם בחלוקה לכמויות הרשימות הביומטריות שכל אחד מהם מחזיק

נעמה בן צבי:  בעקבות העבודה שלנו נמחקו למעשה שני מאגרים: מאגר אחד מרכזי ברשות הארצית לתחבורה ציבורית, מחזיקי ה"רב-קו", 6

נעמה בן צבי: 1 מיליון תמונות פנים, ומאגר קטן נוסף, מערך הדיגיטל, שעסק בעובדי מדינה

נעמה בן צבי:       עוד נושא שחשוב להכיר הוא שלא רק משרדים מחזיקים במאגרים ביומטריים אלא יש לפעמים תעבורה בין המשרדים

נעמה בן צבי:  יש פה שתי דוגמאות מובהקות של העברת ביומטריה דרך הערוץ של העברת מידע בין גופים ציבוריים, וגם פה אנחנו רואים קושי בערוץ שכזה, שהוא בפועל ערוץ עקיף בחלוקת המידע בין משרדים שונים ויש פה פער נוסף שצריך להתייחס אליו

מיכל בלאו אור: עו"ד מיכל בלאו אור, מהלשכה המשפטית במערך הסייבר הלאומי ויועצת משפטית ליחידת הממונה

מיכל בלאו אור:  אני אדבר קצת על ההיבטים המשפטיים של אותם מאגרים ביומטריים

מיכל בלאו אור:  קודם כל, כפי שנאמר, המחוקק נתן את דעתו לנושא היישומים הביומטריים בממשלה בחוק הביומטרי, שהוא באמת חוק מפורט, לרבות פירוט של אבטחת מידע של המאגר הביומטרי, מה ניתן לעשות, מה ניתן להעביר ומה לא

מיכל בלאו אור:  לצד זאת יש כמובן את המדיניות הלאומית ליישומים ביומטריים שנכתבה ע"י יחידת הממונה מכוח החלטת הממשלה

מיכל בלאו אור:      חשוב לציין שמידע ביומטרי הוא מידע פרטי לפי חוק הגנת הפרטיות ותקנות אבטחת מידע, וכפי שגם נאמר, מאגר תמונת פנים הוא למעשה מאגר מידע ביומטרי

מיכל בלאו אור:  כל הדברים האלה מדגישים את הסיכונים המשפטיים לצד אותם סיכונים מקצועיים שכבר פורט עליהם ושל אי-הסדרה חוקית ביחס למאגרים ביומטריים בממשלה, בניגוד להסדרה המאוד-מאוד מפורטת שיש ביחס למאגר הביומטרי הלאומי

מיכל בלאו אור:  דוגמאות למאגרים שהם מאוד משמעותיים: מאגר משרד התחבורה ומאגר שנוצר ברשות האוכלוסין, שאינם מהמאגר הביומטרי הלאומי, שאין להם את הבסיס החוקי המתאים, ואנחנו בהחלט חושבים שצריך לפעול כדי להסדיר את זה

מיכל בלאו אור:       אותם סיכונים, חשוב להגיד - - -     

איימן עודה: דיברת על דבר שהוא חשוב לכולנו

איימן עודה:  איך אתם מתכוננים, מתי מתחילים, מתי מסיימים?     

מיכל בלאו אור: אני מיד אגיע לזה

מיכל בלאו אור:  הסיכונים המשפטיים הם לא סיכונים בעלמא

מיכל בלאו אור:  יש הליכים משפטיים שיכולים להינקט וכבר ננקטים, תביעה אזרחית שכבר הוגשה ועשויה להוביל, אם תצליח, לעוד תביעות רבות נוספות, או ממש מבול של תביעות

מיכל בלאו אור:  יש אפשרות שיוגשו עתירות לבג"ץ, אולי אפילו תובענות ייצוגיות בהיבטים מסוימים וגם מכתבים שקיבלנו, למשל מהתנועה לאיכות השלטון

מיכל בלאו אור:  זאת אומרת, יש התעסקות בנושא הזה ולכן באמת נדרשת אותה הסדרה

מיכל בלאו אור:       לגבי איך אנחנו חושבים שצריך להסדיר את זה מבחינה משפטית לפחות – קודם כל מחיקה של מאגרים שאינם הכרחיים הנדרשים באמת ומצדיקים את החזקת המאגרים

מיכל בלאו אור:  לצד זה תיקוני חקיקה למאגרים שכן נדרשים, שכן מבינים שהם הכרח

מיכל בלאו אור:  וכמובן, הדבר אולי הכי חשוב שאנחנו רוצים לקדם פה, הוא להרחיב את השירותים של המאגר הביומטרי הלאומי שבאמת ייתן את המענה לאותם משרדי ממשלה כדי שלא יצטרכו להחזיק בעצמם את אותם מאגרים

מיכל בלאו אור:  גם תיקון כזה, חשוב להגיד, אחרי עבודה שתיעשה, ידרוש הרבה תיקוני חקיקה משמעותיים ועבודה

נעמה בן צבי: אז אם נסכם את השורה התחתונה שאנחנו חושבים שצריך להצעיד אליה את המדינה, לפחות ברמת הממשלה, זה למעשה לרכז את המידע הביומטרי במקום אחד מוסדר, מאובטח ומפוקח

נעמה בן צבי:  היכולת הזאת תאפשר לנו לתת שירות למשרדים אחרים תחת שורה של מאגרים, כפל מאגרים, כפל משאבים, כפל סיכונים

נעמה בן צבי:  נוכל לבטל מאגרים רבים

נעמה בן צבי:  אבל זה דבר שמצריך עבודת מטה מאומצת

נעמה בן צבי:  לצד המחיקות האלה אנחנו גם צריכים לתת פתרונות

נעמה בן צבי:  עבודת המטה הזו צריכה גם לתת פתרונות, אם זה באמצעות שירותים מול המאגר המרכזי שמצריכים, כמו שמיכל אמרה, תיקוני חקיקה, תיקונים טכנולוגיים ואחרים, וגם שימוש בתיעוד הלאומי החכם שמאפשר אימות זהות ללא מאגר ביומטרי

איימן עודה: תודה רבה, נעמה

איימן עודה:  מבחינתי מה שאמרת בסוף יכול להיות בסיס לסיכום הישיבה

איימן עודה:  עו"ד נירה, יועמ"ש הוועדה, בבקשה

נירה לאמעי-רכלבסקי: בחוק המאגר הביומטרי דובר רבות על השימושים של המאגר וזה משהו שהתבטא כחולשה, שככל שנשתמש במאגר יותר הוא יהיה חלש יותר, ולכן שמנו זרקור על השימושים

נירה לאמעי-רכלבסקי:  לא התרנו את זה יחד עם החקיקה כשהיא התחילה

נירה לאמעי-רכלבסקי:  קבענו שכולם צריכים להביא תקנות, והתקנות האלה ייבחנו היטב, על איך משתמשים במאגר כי ככל שנשתמש בו יותר יש יותר סיכוי להחליש אותו מבחינה אבטחתית

נירה לאמעי-רכלבסקי:  בגדול, איך אתם הולכים להתמודד עם זה כשאתם מציעים שהמאגר הביומטרי יהיה הספק הראשי?     

נעמה בן צבי: צריך לומר שהחוק אז כשנחקק – הדיונים היו ב-2008 החוק נחקק ב-2009 – כמו שאומרים, המציאות חזקה יותר

נעמה בן צבי:  אנחנו מדברים על למעלה מעשור

נעמה בן צבי:  המציאות חזקה מזה, יש דרישות וצרכים, ולכן מה שקורה, בגלל שהמאגר כל כך סגור, מטעמים סבירים שאולי היו נכונים בשנת 2009, המשרדים מוצאים דרכים עקיפות למלא את הצרכים האלה

נעמה בן צבי:  לכן אנחנו צריכים להגיע - - -     

נירה לאמעי-רכלבסקי: זה ברור שזה לא הפתרון

נעמה בן צבי: אז צריך לעשות איזשהו איזון בין הצרכים, הדרישה והתפעול, לבין הצורך ההגנתי בציר אחד ומוסדר

איימן עודה: תודה רבה לך

איימן עודה:  חבר הכנסת יוסף עטאונה, בבקשה

יוסף עטאונה: תודה רבה, כבוד היושב-ראש

יוסף עטאונה:  השאלה היא איך הקמת מאגר ליישומים ביומטריים אחד, לכל המשרדים, תשפיע על האזרחים מבחינת שירות

יוסף עטאונה:  האם זה יזרז את השירות שאנשים צריכים ממשרדי הממשלה השונים או שזה רק יעכב ויסרבל את כל התהליך?     

רועי פרידמן: אנחנו רואים במאגר מרכזי שנותן את שירותי תמונות הפנים ליתר משרדי הממשלה בצורה מפוקחת ומוגנת והגנת סייבר כסוג של Ask Once פנים-ממשלתי

רועי פרידמן:  כמו שראוי שהממשלה לא תחזיק כפל מידע היכן שהוא לא נחוץ ועדיין תעמוד ברף שירות גבוה, כך אנחנו רוצים שיהיה גם ביחס למידע ביומטרי, כשהשירותיות עומדת לנגד עינינו כדי שלתושב יהיה רק טוב מכך שלא מכפילים את המידע הביומטרי, על כל הסיכונים שנובעים מכך, והוא ימשיך לקבל את השירות באותה רמה גבוהה

וליד אל-הואשלה:  מבחינת לוח זמנים וזמינות השירות, האם זה יתארך? כי לפחות במשרד הפנים ובכל נושא הדרכונים הביומטריים זה רק מתעכב ויוצר מצוקה אמיתית לאנשים

רועי פרידמן: הפתרון ששמנו פה על המסך עכשיו הוא פתרון שכשהוא יהיה בשטח עשוי לתת גם מענה להיבטים של רשות האוכלוסין ולחסוך את התורים האלו

רועי פרידמן:  לדוגמה, אם היום תושב נדרש ללכת להצטלם כדי להנפיק תעודה כזו או אחרת, מחר הוא לא יצטרך ללכת להצטלם, יהיה אפשר לשלוף את התמונה שלו מהמאגר המרכזי

רועי פרידמן:  לכן בסופו של דבר השירות לכלל התושבים יהיה טוב יותר

נעמה בן צבי: כמובן שזו עבודה שהיא ארוכה, זו לא עבודה שתקרה מחר בבוקר, זו עבודת מטה משמעותית

נעמה בן צבי:  אבל כן צריך לחדד שמאוד-מאוד חשוב שהנושא השירותי יעבוד פה טוב

נעמה בן צבי:  זה פקטור מאוד משמעותי להצלחה

נעמה בן צבי:  זה ברור

נעמה בן צבי:  יכול להיות שיסתבר שיש מאגרים שלא ניתן לוותר עליהם וזה משהו שצריך לבחון לעומק

רועי פרידמן: אנחנו נמצאים בשיח עם משרד הפנים, עם הרשות לניהול המאגר הביומטרי, בנושא הזה, ובכוונתנו להתניע עבודה בין-משרדית מהירה ויסודית שתגיש המלצות בדיוק בכיוון הזה

איימן עודה: תודה רבה

איימן עודה:  חבר הכנסת ואליד אל הואשלה, בבקשה

וליד אל-הואשלה: תחילה אני רוצה לברך את חברי איימן על היבחרותו ליושב-ראש הוועדה

וליד אל-הואשלה:  בהצלחה, איימן

וליד אל-הואשלה:  רציתי לשאול, יש לכם מאגרים שמחקתם אותם, של "רב-קו" למשל, ורציתי לשאול לגבי החברה הערבית, מה אחוז האזרחים הערביים שנפגעים מכל הנושא הזה של המאגר הרחב שיש לכם במחלקת הסייבר? הנושא השני שאני רוצה להתייחס אליו הוא נושא השירות בחברה הערבית

וליד אל-הואשלה:  אנחנו רואים שיש פער רב בין המדינה עצמה, בין תל אביב, לבין הפריפריה והחברה הערבית בכל נושא השירות

וליד אל-הואשלה:  איך ניתן להקל על השירות בפני האזרחים, כמו שאמר חברי יוסף, בנושא לשכות הפנים

רועי פרידמן: ביחס לשאלה הראשונה – אנחנו לא הסתכלנו על זה תלוי חברה

רועי פרידמן:  אני חושב שהחברה הערבית לא שונה בהיבט הזה מכל חברה אחרת וזה לא משהו שהתעמקנו בו

רועי פרידמן:  אני כן יודע שבתחילת הפרויקט הביומטרי, אחת האוכלוסיות שהצטיידה הכי מהר בתעודות זהות ביומטריות זו הפזורה בדרום, שעבורם להיות בעלים של תעודה חזקה שאי אפשר לזייף היה נכס

רועי פרידמן:  ביחס לשירות – אני חושב כתפיסה שככל שהשירות הוא דיגיטלי יותר, כך הוא מאפשר גם לאנשים שחיים רחוק ממרכזים עירוניים גדולים לקבל את השירות בצורה יעילה וטובה, כך שהפעילות הזאת תומכת את הקונספט של שירות דיגיטלי

איימן עודה: תודה רבה

איימן עודה:  חבר הכנסת ד"ר יאסר חוג'יראת, בבקשה

יאסר חוג'יראת: תודה, חברי איימן

יאסר חוג'יראת:  אני אתייחס לכמה נקודות

יאסר חוג'יראת:  קודם כל, אני שמח שכל חברי הכנסת שנמצאים כאן הם מהחברה הערבית

יאסר חוג'יראת:  כנראה שליהודים לא אכפת מהנושא הביומטרי, הרישום, המדע והטכנולוגיה, חשוב להם להתעסק בדברים אחרים

איימן עודה: הייתה פה חברת הכנסת אורית פרקש ואמרה שהיא חוזרת, שרת המדע לשעבר, ואנחנו מברכים על כך שהיא הגיעה

יאסר חוג'יראת: הנקודה השנייה שאני רוצה להתייחס אליה היא שיש גם רמת סיכון מבחינת נושא התיעוד הביומטרי

יאסר חוג'יראת:  הרי יש הבדל בין טביעת אצבע, מבחינת סיכון, לבין תווי פנים

יאסר חוג'יראת:  המידע של תווי פנים, אם יעבור לצדדים פליליים או עבריינים, הם כן יכולים לזהות את תווי הפנים מרחוק ע"י מצלמה והמידע הזה הוא מידע חשוב, זה מידע שהוא בעצם פרטי ורכושו של אדם

יאסר חוג'יראת:  כשאנחנו כבני-האדם וכתושבי המדינה נותנים את המידע הזה למדינה, לדעתי אחריותה של המדינה היא לשמור על המידע הזה

יאסר חוג'יראת:       אני אתייחס גם למסמך המשפטי ששלחו לוועדה

יאסר חוג'יראת:  בפסקה 7 כתוב: מבחינה משפטית קיים פער משמעותי בכל הנוגע לניהול מאגרים ביומטריים

יאסר חוג'יראת:  המאגר הביומטרי היחיד המנוהל על פי חוק במדינת ישראל הוא המאגר הלאומי שהוקם לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע בחוק שחוקק ב-2009

יאסר חוג'יראת:  זאת אומרת, כל משרדי הממשלה שמשתמשים במאגרים ביומטריים הם עבריינים, הם עברו על החוק על פי הניסוח כאן

נירה לאמעי-רכלבסקי: זה לא מדויק

יאסר חוג'יראת: בעצם זה לא חוקי

יאסר חוג'יראת:  המאגרים שמשתמשים בהם משרדי הממשלה האחרים – ראינו כאן כ-10 משרדים ורשויות – לא מתנהלים על פי חוק

יאסר חוג'יראת:  הדרך היחידה, ולזה אנחנו צריכים להגיע ולשאוף, היא שיהיה מאגר מידע אחד ביומטרי שירכז את כל המידע והוא זה שיעביר את המידע בתור שלוחות למשרדים

יאסר חוג'יראת:  ברגע שהמשרד משתמש במידע הזה חובתו – צריך לחוקק חוק – שאחרי השימוש במידע הוא  צריך למחוק אותו והמידע יישאר במאגר אחד

יאסר חוג'יראת:      אני רוצה להתייחס לרמת השירות ועיכוב הדרכונים – זה לא קשור אם יש מאגר אחד או כמה מאגרים, בסך הכול זה תשתיות

יאסר חוג'יראת:  זה לא קשור בכלל

יאסר חוג'יראת:  רמת השירות והאיחור בניפוק דרכונים זה משהו אחר לגמרי, זה לא קשור למאגרים הביומטריים

יאסר חוג'יראת:  לדעתי אנחנו צריכים לשאוף שיהיה חוק שיסדיר את הנושא הזה ולא יאפשר לאף רשות ואף משרד לאגור מידע ביומטרי, שיהיה רק מאגר אחד, והוא יהיה היחיד שיעביר את המידע הזה לכל הרשויות, לכל המשרדים

יאסר חוג'יראת:  ברגע שהמשרד מקבל את המידע הזה שתהיה לו חובה על פי חוק למחוק את זה

יאסר חוג'יראת:  תודה

דנה צ'רנובלסקי: דנה צ'רנובלסקי מהייעוץ המשפטי במשטרת ישראל

דנה צ'רנובלסקי:  אני רק אחדד שיש חקיקה נוספת שמסדירה מאגרים ביומטריים שנמצאים ברשות המשטרה

דנה צ'רנובלסקי:  יש חקיקה מפורשת

דנה צ'רנובלסקי:  חוק סדר הדין הפלילי (סמכויות אכיפה – חיפוש בגוף ונטילת אמצעי זיהוי) מקים את המאגרים הביומטריים של המשטרה

נירה לאמעי-רכלבסקי: יש חוקים שונים שמתייחסים למאגרים שונים שהיו קיימים, כמו מאגר המשטרה, שהוא מאגר מאוד רגיש

נירה לאמעי-רכלבסקי:  חוק הגנת הפרטיות למשל קובע שיש מאגרים מסוימים שחייבים להיות רשומים במשרד המשפטים אצל רשם מאגרי המידע

נירה לאמעי-רכלבסקי:  לגבי מאגרים מסוימים אלה יש תקנות אבטחת מידע שקובעות איך לשמור כל מידע, אבל בפעם הראשונה שהמדינה התייחסה למידע ביומטרי כמו שהוא והבינה את הסכנות שנובעות ממנו היא יצרה חוק והחוק הזה באמת שמור ומהודק ברמה גבוהה מאוד

נירה לאמעי-רכלבסקי:  הכנסת כאן הוסיפה לו הוראות רבות על מנת ובגלל הסיכון שבשמירת מידע ביומטרי

נירה לאמעי-רכלבסקי:       ברגע שהכנסת עשתה את זה, מכך שהיא יצרה כאן איזשהו הסדר, היא נתנה הצהרה שאומרת שהמידע הביומטרי חשוב לנו, אנחנו חוששים ממנו, אנחנו לא סתם נותנים לו שלייקס וחגורה ויוצרים עוד ועוד פיקוחים עליו

נירה לאמעי-רכלבסקי:  אז אם המדינה עשתה את זה, איך היא מאפשרת להחזיק מאגרים אחרים שיש בהם כמעט – לגבי תמונות פנים – אותו מידע ובהיקפים גדולים מאוד? בגלל זה למשל במאגר של משרד התחבורה אמר היועץ המשפטי לממשלה כבר לפני 8 שנים בערך שזה מאגר שצריך להיות מוסדר בחקיקה

איימן עודה: תודה רבה

איימן עודה:  עו"ד ברנדל, הרשות להגנת הפרטיות, משרד המשפטים, בבקשה

רינת ברנדל: אנחנו הרשות שאמונה על הגנה על מידע אישי ותחום הפרטיות

רינת ברנדל:  כמובן שמידע ביומטרי הוא מידע אישי רגיש ביותר ופירטו כבר קודם את הסכנות הרבות של השימוש במאגרים הביומטריים

רינת ברנדל:  לצד זאת אנחנו צריכים להיות ערים לכך שכיום הטכנולוגיה מתקדמת בקצב שיא וכנראה שעוד כמה שנים, יכול להיות גם עוד שנתיים-שלוש, כמעט כל מאגר מידע יהיה מאגר ביומטרי

רינת ברנדל:  אנו צריכים לחשוב על זה מראש ולהתכונן

רינת ברנדל:  תמיד החוק הולך מאחורה, אחרי הטכנולוגיה, אבל אנחנו צריכים לשים לב פה שאנחנו הולכים יד ביד עם ההתקדמות הטכנולוגית

רינת ברנדל:       הדגשים שחשובים לנו הם: חקיקה – צריכה להיות הסדרה הדוקה בחקיקה שתפרט את הדגשים הרלוונטיים לאותו מאגר, איזה שימושים אפשר לעשות באותו מידע ביומטרי ואיך שומרים על המידע

רינת ברנדל:  כמו שנירה הזכירה, יש את תקנות הגנת הפרטיות (אבטחת מידע)

רינת ברנדל:  כל גוף ציבורי שאוסף מאגר מידע ביומטרי מעל ל-100,000 רשומות הוא גוף שמחויב ברמת אבטחה גבוהה לפי תקנות אבטחת מידע, וזה אומר שיש עליהם חובות מאוד ספציפיות – דיווח מידי בעת אירוע אבטחה, סקר סיכונים, מבדקי חדירות כל 18 חודשים וכמובן תיקון של התקלות, תיעוד לוגים ובקרה למשך שנתיים לפחות, מנגנוני תיעוד ובקרה לכל כניסה ויציאה של מידע, הדרכה תקופתית, זיהוי ואימות באמצעים פיזיים, ממונה אבטחת מידע, נהלי אבטחה, יומן אירועי אבטחה

רינת ברנדל:       זאת אומרת, יש חובות מאוד-מאוד מוגברות בדין לגבי גופים ציבוריים ואנחנו גם הגוף שאמון על הפיקוח והאכיפה של חובות אבטחת מידע, אז, כמו שאמרתי, אנחנו מציעים להסדיר בחקיקה תוך כדי דגש על ההתקדמות הטכנולוגית, לקחת את זה תמיד בחשבון

איימן עודה: את יודעת כמה מאגרים ביומטריים יש במדינה?     

רינת ברנדל: אתה מתכוון בגופים ציבוריים?     

איימן עודה:  כן

רינת ברנדל: המאגר הראשי שכולנו מכירים זה המאגר הביומטרי של רשות האוכלוסין והוא באמת מפוקח על ידינו ואנחנו מלווים אותם, גם תיקון ליקויים, גם הנחיות אופרטיביות לגבי אופן יישום הדין

רינת ברנדל:  יש עוד מספר מאגרים, של משרד הפנים, משרד התחבורה, שהוזכרו פה, וייתכן שיש גם מאגרים נוספים

איימן עודה: אז אם את לא יודעת איך אתם מפקחים על כולם?     

רינת ברנדל: קודם כל הדברים צריכים להיות מוסדרים

רינת ברנדל:  רשויות שמקימות מאגר לא רושמות אותו

רינת ברנדל:  כמובן שאנחנו רשות שהיא גם אופרטיבית אבל צריכים גם שיתוף פעולה של רשויות ושל משרדי הממשלה בשביל לקיים את החובות שבדין

איימן עודה: אני חוזר על השאלה: אם את לא יודעת את כולם, הרשמיים, של משרדי ממשלה, איך את מפקחת עליהם?     

רינת ברנדל: אנחנו מפקחים על המאגרים העיקריים שהוזכרו פה בדיון - - -     

איימן עודה: "העיקריים"? אז יש עיקריים ולא עיקריים? מה ההבדל בין עיקרי ללא עיקרי?     

רינת ברנדל: כן, מספר הרשומות

רינת ברנדל:  לדוגמה, המאגר הביומטרי הוא המאגר הגדול, מכיל מיליוני רשומות

איימן עודה: ואם יש אחד שיש בו למשל 50,000, רק 50,000, אז זה לא עיקרי ואתם לא יודעים, לא מפקחים?     

רינת ברנדל: לא, זה חשוב מאוד ואנחנו גם פה בדיון כי אנחנו מודעים לחשיבות

רינת ברנדל:  כמו שאמרתי, זה מידע רגיש ביותר

רינת ברנדל:  יש פה גם משרדי ממשלה

רינת ברנדל:  אנחנו צריכים להגביר את הפיקוח

רינת ברנדל:  זה משהו שהוא מאוד חשוב לנו ואנחנו כן מעוניינים להגביר את הדברים האלה

רינת ברנדל:  דרך אחת גם לעשות את זה היא להגביר את המודעות של גופים ציבוריים וגם להסדיר את הדברים בחקיקה

איימן עודה: אז איך מפקחים אם את לא יודעת את כולם? גם מאגר קטן – כל בן-אדם הוא עולם ומלואו – אם את לא יודעת את כולם, איך אתם מפקחים עליהם?     

רינת ברנדל: אנחנו מפקחים על המאגרים העיקרים, כמו שאמרתי, ולגבי מאגרים נוספים אנחנו מתכוונים להרחיב את סמכויות הפיקוח ולקיים הליכי אכיפה נוספים

איימן עודה: האם היו פריצות למאגרים האלה פעם?     

רינת ברנדל: מערך היישום הביומטרי מפרסם דוחות ואמון על הנושא הזה

רועי פרידמן: אנחנו לא מכירים פריצה קונקרטית למאגר ביומטרי

איימן עודה: אני רוצה לשאול את נציג משרד התחבורה, בבקשה

איימן עודה:  לפחות למשרד התחבורה כבר היו דיונים, היו החלטות, הייתה החלטה של שר – שאני לא מסכים אתו פוליטית אבל אני מסכים אתו בנושא הקונקרטי הזה – ויש גם הבטחה מטעם משרד התחבורה בוועדה הזו מדצמבר 2020 למחוק את המאגר וגם להתייחס איך המאגר הגיע למשטרה

איימן עודה:  אני רוצה לשמוע מכם וגם מנציגי המשטרה

איימן עודה:  בבקשה

יסמין פרידמן: תמי פרידמן, לשכה משפטית, משרד התחבורה

יסמין פרידמן:  למשטרה המאגר כבר לא ניתן

יסמין פרידמן:  הם כבר לא מקבלים ממשרד התחבורה את המאגר

איימן עודה: אז מה עושים עם המאגר הישן?     

יסמין פרידמן: משרד התחבורה בימים אלו ממש פועל יחד עם המשרדים הרלוונטיים כדי להסדיר את הנושא של המאגר, כאשר מצד אחד המשרד לא רוצה שתיפגע רמת השירות שניתנת לאזרחי מדינת ישראל, ומצד שני שתישמר אבטחת המידע והגנת הסייבר על המאגר

יסמין פרידמן:  אז אנחנו לא עומדים על השמרים, אנחנו פועלים בנושא ואני מקווה שזה יסתיים

איימן עודה: אז אתם חוזרים מההבטחה שלכם בישיבה מדצמבר 2020 שאתם רוצים לסגור את המאגר הזה?     

יסמין פרידמן: לא, אנחנו לא חוזרים בנו

יסמין פרידמן:  אנחנו אומרים שאנחנו פועלים על מנת להסדיר את הנושא

יסמין פרידמן:  אנחנו ממש לא חוזרים בנו

איימן עודה: אז זה כבר שנתיים וחצי כמעט ואתם עדיין לא הסדרתם

אורטל ניב: אני אשמח להוסיף גם התייחסות

אורטל ניב:  אורטל ניב, מנהלת מערכות מידע במשרד התחבורה

אורטל ניב:  דנו במספר חלופות

אורטל ניב:  בגדול, לביטול המאגר יש משמעות מאוד-מאוד עמוקה על נושא של שירות

אורטל ניב:  ישנה הבנה שמחיקת המאגר זה אירוע שההשלכות השירותיות שלו הן מעמיקות ולכן נותחו דפ"אות נוספות

אורטל ניב:  אחת הדפ"אות מדברת על שימוש במאגר הביומטרי המרכזי ולכן אנחנו בשיח מתקדם ואנחנו מקבלים את החלופה כחלופה אופציונלית

אורטל ניב:  חלופה נוספת מדברת גם על הגנה על המאגר למול כל ההנחיות הנדרשות, באמת הגנה ברמה מספקת, כולל מעבר לענן והקמת פרויקט רב-שנתי שיביא את המאגר לרמת הגנה טובה יותר

איימן עודה: אז זה שני דברים: הדבר הראשון, שאתם בדצמבר לפני שנתיים אמרתם שאתם תמחקו, עכשיו אתם מחפשים חלופות

איימן עודה:  הדבר השני, שעדיין לא הגעתם להסדרה תוך שנתיים, אתם עדיין בודקים

איימן עודה:  שנתיים בודקים, נכון?     

אורטל ניב: נעשו בינתיים מספר פעולות לצמצום משטח התקיפה, ניתוק של גורמים חיצוניים מהמאגר

אורטל ניב:  היום המאגר לא חשוף כמעט לשום גורם חיצוני

איימן עודה: מה זאת אומרת "כמעט"?     

אורטל ניב: בעבר היו חיבורים של גורמים חיצוניים שמקבלים שירות ממשרד התחבורה מהמאגר

אורטל ניב:  כל החיבורים החיצוניים האלה נותקו

איימן עודה: כולם או כמעט?     

אורטל ניב: יש חיבור אחד שהוא רגיש, אני לא יודעת אם זה הפורום לעלות אותו

איימן עודה: אז יש גוף אחד שאת לא רוצה לחשוף מהו

אורטל ניב: יש גוף רגיש אחד היום שמחובר למאגר והוא הגורם היחיד

איימן עודה: מה זה רגיש? זה השב"כ

איימן עודה:  מה זה רגיש במדינת ישראל

אורטל ניב: כן

איימן עודה: אז קיבלנו מידע

איימן עודה:  אני רוצה לשאול את המשטרה בבקשה: מה עשיתם עם המידע שהגיע אליכם ועכשיו אינו מגיע ממשרד התחבורה? מה עשיתם אתו?     

דנה צ'רנובלסקי: נאמר כאן מצד משרד התחבורה שלמאגר הזה יש חשיבות מבחינת שירות, יש לזה גם חשיבות מבחינת אכיפה

דנה צ'רנובלסקי:  בסופו של דבר, כדי לדעת האם האדם שאומר: אני בעל רישיון הנהיגה הוא אותו אדם במציאות שבה לא כולם מסתובבים עם תיעוד ביומטרי, גם לא כולם מסתובבים עם תיעוד בכלל, וכששוטר פוגש אדם כשהוא נוהג ברכב, מסמכותו ומתפקידו של השוטר לבדוק האם הוא בעל רישיון נהיגה תקף

דנה צ'רנובלסקי:  בוטלה חובת נשיאת התיעוד – תקנו אותי נציגי משרד התחבורה אם אני טועה, כי זה לא התחום שלי, זה התחום שלכם – בעבר הייתה חובה לשאת את רישיון הנהיגה ולכן שוטר היה יכול פשוט לראות את הרישיון, החובה הזאת בוטלה ולכן נדרשנו באמת לאפיקים אחרים כדי לדעת שהבן-אדם שעומד מולי זה אכן בעל רישיון הנהיגה - - -     

נירה לאמעי-רכלבסקי: למה אתם לא משתמשים במאגר הביומטרי? תביאו תקנות, יש לכם בחוק אפשרות להשתמש במאגר הביומטרי

דנה צ'רנובלסקי: זה נושא אחר, אני מתארת לעצמי שזה יהיה בהמשך הדיון אבל אנחנו פעלנו - - -     

נירה לאמעי-רכלבסקי: לא, כי עברו 10 שנים, סליחה

נירה לאמעי-רכלבסקי:  אתם לפני 10 שנים לחצתם שהחוק הזה ייכנס כבר לתוקף כדי להשתמש במאגר הביומטרי ו-10 שנים לא הבאתם תקנות

דנה צ'רנובלסקי: נכון, כי המשטרה באמת נדרשת לזה אבל - - -     

נירה לאמעי-רכלבסקי: יש לכם את כל מה שאתם צריכים בחוק ההוא

דנה צ'רנובלסקי: אז אני רגע אחדד שאין לנו את כל מה שאנחנו צריכים בחוק מאחר שבסופו של דבר הפעילות והדרישות בנוגע לאופן ניהול המאגר הביומטרי לא מאפשרות מענה בקבועי הזמן שדרושים למשטרה כשהיא פוגש את האדם ובסוף רוצה לשחרר אותו לדרכו מהר ככל הניתן

דנה צ'רנובלסקי:  לכן אי אפשר להמתין פרקי זמן ארוכים בשטח כדי שיגידו לי: כן, זה הוא, או: לא, זה לא הוא

אורטל ניב: אני אחדד שאומנם אין חובה לשאת רישיון נהיגה אבל נהג שנוהג ברכב חייב לשאת תעודה מזהה

איימן עודה: יש משהו שלא יושב נכון

איימן עודה:  מה זאת אומרת שאתם משתמשים במאגר שיש לכם אבל הם כבר לא מעבירים לכם? אז יש לכם 80% מהאזרחים ו-20% אין? האם ההתנהלות הזו תקנית? האם ההתנהלות הזו מלכתחילה חוקית? השאלה האחרונה היא האם המשטרה משתמש במאגר הביומטרי הזה רק לגבי נהגים או גם לגבי עוברי אורח ברחוב למשל?     

דנה צ'רנובלסקי: אני אחדד את מה שאמרתי קודם

דנה צ'רנובלסקי:  לא התייחסתי בהכרח למה אנחנו עושים היום במאגר

דנה צ'רנובלסקי:  אמרתי מה הצרכים של המשטרה

דנה צ'רנובלסקי:  רציתי להציג כאן את הצרכים של המשטרה שהובילו אותנו לבקש את זה, הובילו אותנו לבקש את הסמכות בחוק התיעוד הביומטרי

דנה צ'רנובלסקי:  בהתייחס לשאלה של היועצת המשפטית, אנחנו פעלנו בשנים האחרונות לגיבוש טיוטת התקנות, היא עברה לפני למעלה משנה למשרד הפנים, היו שם כל מיני שינויים ולכן זה איפשהו נעצר כי הייתה גם את הוראת השעה לגבי טביעות אצבע, זה תהליך שלם

דנה צ'רנובלסקי:  אבל כן גיבשנו תקנות שלא נותנות לנו את המענה המיטבי, כי כמו שאמרתי, זמני המענה לא תואמים את הצרכים המבצעיים של המשטרה כגוף שבסוף נמצא 24/7, 365, בשטח, ברחוב, וצריך כמה שיותר מהר - - -     

נירה לאמעי-רכלבסקי: צריך להסדיר דברים כאלה - - -     

דנה צ'רנובלסקי: אני רגע מדברת על הצרכים, אני עוד לא אומרת מה נעשה

דנה צ'רנובלסקי:  כן הוכנה טיוטת תקנות שנמצאת במשרד הפנים

דנה צ'רנובלסקי:  לעניין התמונות מרישיונות הנהיגה, הם משמשים לזיהוי אנשים בלבד, לזיהוי אנשים במפגש, זה לא משהו שמתבצעת מולו השוואה ביומטרית אלא - - -     

נירה לאמעי-רכלבסקי: מה זה מפגש?     

דנה צ'רנובלסקי: כמו שאמרתי קודם, אם אני שוטרת ואני בודקת עכשיו נהג, לצורך העניין אני מעכבת אותו כי הוא נהג מעל המהירות המותרת ואני צריכה לרשום את פרטיו, או שיש לי מחסום אקראי לבדיקת רישיונות נהיגה, אז אני יכולה לבדוק את זה

דנה צ'רנובלסקי:  זה יכול להיות גם בסיטואציות אחרות שאני במפגש עם אדם שבמסגרתו אני צריכה לזהות אותו וזה התיעוד שיש

דנה צ'רנובלסקי:  כלומר, זה תלוי איזה תיעוד יש

דנה צ'רנובלסקי:  אם יש תעודת זהות אז אני אזהה אותו לפי תעודת הזהות

דנה צ'רנובלסקי:  זה בסוף תלוי במה הבן-אדם מחזיק על עצמו - - -     

איימן עודה: האם המשטרה זיהתה פעם מפגין בהפגנות למשל דרך המאגר שיש לה? האם קרה דבר כזה פעם אחת לפחות?     

דנה צ'רנובלסקי: אני לא יודעת לענות על זה, זו שאלה מאוד כללית, אבל כמו שאמרתי, יש לנו את מאגר התמונות המשטרתי שמולו מתבצע הזיהוי בצורה סדורה, אין בו את כל האנשים

דנה צ'רנובלסקי:  גם במאגר משרד התחבורה אין את כל האנשים

איימן עודה: מבחינתי, כשאת עונה "אני לא יודעת" אני מקבל רק כיוון אחד ויחיד – כמו כשאתם חוקרים אנשים, כשבן-אדם עונה על דבר שהוא בתחומו, שהוא יודע הכול עליו, "אני לא יודע", זה אומר שהוא יודע אבל הוא רוצה לענות

דנה צ'רנובלסקי: אני מתנצלת אבל זה לא המצב

דנה צ'רנובלסקי:  אני לא יודעת

דנה צ'רנובלסקי:  אני לא יכול לענות לך אם אי-פעם במהלך הפגנה זוהה אדם

דנה צ'רנובלסקי:  צר לי, אני לא נמצאת באירועים האלה ואני לא יודעת מה בדיוק בוצע

יאסר חוג'יראת: יש לי שאלה גם ליועצת המשפטית וגם למשרד התחבורה

יאסר חוג'יראת:  האם ברגע שהגעתי, הצטלמתי, עשיתי רישיון נהיגה והמידע עכשיו נמצא במשרד התחבורה, האם משרד התחבורה מורשה להעביר את המידע הזה למשטרה או לכל גוף אחר על פי חוק, או שזו עבירה על החוק?     

דנה צ'רנובלסקי: התשובה היא לא

דנה צ'רנובלסקי:  משרד התחבורה לא מעביר כבר למשטרה את התמונות

יאסר חוג'יראת: לא, זה היה

יאסר חוג'יראת:  מה שהיה

דנה צ'רנובלסקי: היה ונגמר

דנה צ'רנובלסקי:  היה והמשרד עשה טעות

יאסר חוג'יראת: זו השאלה שלי

יאסר חוג'יראת:  האם משרד התחבורה עבר על החוק כשהעביר את המידע שלו לגבי אנשים פרטיים ממנו למקומות אחרים?     

נירה לאמעי-רכלבסקי: אני יכולה להניח שמתחו כאן איזו הוראת חוק אחרת של העברת מידע בין גופים ציבוריים, פשוט מתחו אותה לפרשנות סופר-סופר מרחיבה

נירה לאמעי-רכלבסקי:  אני לא יכולה עכשיו לתת לך חוות דעת משפטית אם זה היה חוקי או לא

נירה לאמעי-רכלבסקי:  כמו שהמאגר הזה עצמו הוא בעייתי והיועץ המשפטי לממשלה אמר שצריך להגדיר אותו, אז נראה לי שכל פעולה שנעשית ממנו זה עוד יותר חמור

נירה לאמעי-רכלבסקי:  עצם העובדה שהוא מוחזק ועוד שמשתמשים בו, ואני לא יודעת אפילו איך המעבר נעשה

נירה לאמעי-רכלבסקי:  שוטר בשטח לוחץ על כפתור? יש לו את המאגר בטאבלט? איך הוא מתחבר אליו? אני לא יודעת

נירה לאמעי-רכלבסקי:  שום דבר מזה לא מפוקח ולא מוסדר

נירה לאמעי-רכלבסקי:  זה שורש הבעיה, איפה המידע הזה מסתובב כשהוא כולו מידע ביומטרי

יאסר חוג'יראת: מה הבעיה להעביר את המאגר שנמצא במשרד התחבורה למאגר הלאומי? האם תהיה בעיה אחר כך להעביר את המידע למשרד התחבורה?     

יסמין פרידמן: זו אחת מהאפשרויות שאנחנו בודקים כעת

יאסר חוג'יראת: אבל לקח לכם שנתיים ועדיין אין לכם מסקנה

יאסר חוג'יראת:  אני חושב שמבחינת בסיסית, מי שמבין קצת במידע, להעביר את המידע במאגר ממקום למקום ואחר כך להעביר את השירותים זה אמור להיות בקליק וזה לא מסובך

יאסר חוג'יראת:  כמדינת ישראל, שהיא מובילה בכל הנושא של הסייבר וההייטק, זה שטויות

איימן עודה:  אני רוצה שתענו על השאלות של חה"כ חוג'יארת ואני רוצה להוסיף

איימן עודה:  אם אתם רוצים להמשיך בהחזקת המאגר הזה, למה לא סידרתם את זה על פי חוק? היו לכם שנתיים

איימן עודה:  זו השאלה הראשונה למשטרה

איימן עודה:  אני לא יודע למה עדיין לא מחקתם את מה שקיבלתם

איימן עודה:  קיבלתם דבר שהוא כבר לא מעודכן וכבר הם מבינים שהם לא צריכים להעביר אליכם אבל אתם שומרים אותו אצלכם

איימן עודה:  האם ההתנהלות הזו היא התנהלות חוקית?     

יסמין פרידמן: כדי להשתמש במאגר של הרשות הביומטרית אנחנו צריכים לעשות תיקוני חקיקה

יסמין פרידמן:  לכן זה במסגרת הדברים שאנו בודקים מה יהיה התהליך הכי יעיל, הכי טוב, הכי מהיר ושיפגע הכי פחות באזרחים

איימן עודה: אנחנו עומדים בוועדה על העמדה שהייתה לפני שנתיים וחודש, שצריך למחוק

איימן עודה:  אנחנו נעקוב אחרי זה וזה יהיה חלק מההמלצות והכיוון של ועדת המדע והטכנולוגיה

איימן עודה:  לגבי השאלה שלי, דנה, בבקשה

דנה צ'רנובלסקי: כמו שנאמר כאן ע"י היועצת המשפטית, ההעברה בוצעה בהתאם להוראות חוק הגנת הפרטיות, העברות מידע בין גופים ציבוריים

איימן עודה: אז למה עכשיו לא מעבירים?     

דנה צ'רנובלסקי: התקבלה ההחלטה מסיבות שאני לא אפרט

דנה צ'רנובלסקי:  לא הייתי מעורבת בשיח בינם לבין הממונה על היישומים הביומטריים, אבל בנוגע למאגר הזה התקבלה ההחלטה שלא ניתן להמשיך לנהל אותו

נירה לאמעי-רכלבסקי: גם מבקר המדינה קבע את זה בדוח שלו

איימן עודה: אבל הם עדיין שומרים את המאגר ולא מחקו אותו

דנה צ'רנובלסקי: את מה שקיבלנו, כמו שנאמר, היה לנו צורך מבצעי להמשיך לשמור

דנה צ'רנובלסקי:  היינו בהידברות בנושא עם גורמים - - -     

איימן עודה: של חלק מהאזרחים, לא של כולם, כי זה לא מעודכן

דנה צ'רנובלסקי: מלכתחילה גם אין שם את כולם

דנה צ'רנובלסקי:  מלכתחילה זה לא מאגר שמכסה את כלל האזרחים

איימן עודה: אז לפעמים זה תופס, לפעמים לא תופס

דנה צ'רנובלסקי: לא, זה לא עניין של לתפוס בן-אדם

דנה צ'רנובלסקי:  כמו שאמרתי, זה עניין של לזהות אדם שאני במפגש מולו

דנה צ'רנובלסקי:  כמו שאמרתי, אני לא מחפשת מול המאגר הזה בחיפוש ביומטרי מזירות עבירה

דנה צ'רנובלסקי:  כלומר, אני לא מחפשת באמצעות המאגר כדי לתפוס בן-אדם

איימן עודה: אם אין חובה שיהיה עליו רישיון נהיגה, למה אתם צריכים להשתמש במידע הזה?     

דנה צ'רנובלסקי: ראשית, יש תמונות שעל בסיסן פעלנו בעבר, הן נמצאות אצלנו, התפיסה שלנו הייתה שההעברה היא על פי דין, על פי חוק הגנת הפרטיות

דנה צ'רנובלסקי:  מאחר שאין הוראת חוק ספציפית בנושא הזה שמגבילה אז חוק הגנת הפרטיות הוא המסגרת המשפטית ותפיסתנו הייתה שההעברה היא על פי דין

דנה צ'רנובלסקי:  לכן את מה שאצלנו המשכנו לשמור

איימן עודה: אני חושב שהאנשים שנמצאים פה, כולם מכבדים אתכם וכולם רוצים שיהיה בינינו שיתוף פעולה פורה וטוב לטובת כל האזרחים, אבל מרגישים שיש חצי תשובות, התחמקות מסוימת

איימן עודה:  זו הישיבה השנייה של ועדת המדע והטכנולוגיה, אנחנו נהיה עקביים עד הסוף בשביל לסגור את כל הפינות כי מגיע לאזרח את הדבר השקוף ביותר והדמוקרטי ביותר

איימן עודה:  אני רוצה לפנות לנציג רשות האוכלוסין

איימן עודה:  מה סטטוס הטיפול שלכם ביחס למאגרי הצל שאתם מחזיקים?     

אורי אריאל: אורן אריאב, מנהל האגף הטכנולוגי

אורי אריאל:  מה שקורה ברשות האוכלוסין וההגירה למעשה היום הוא לפי הצורה והדרך שבה החוק הוצב

אורי אריאל:  כשהקימו את החוק היה ברור לכולם שרשות האוכלוסין וההגירה לא יכולה לתת שירותים בלי תמונות

אורי אריאל:  אין מצב כזה, אין מציאות כזו בכלל

אורי אריאל:  בסוף כשמגיע האזרח ומבקש שירותים, או שהוא עובר בגבול, כמובן שבמקרים הרגילים והשגרתיים הכול עובר טוב אבל בהמון אירועי קצה צריך תמונות

אורי אריאל:  לכן הפתרון שניתן בשעתו היה לקחת את התמונה, להשחית אותה – בעצם התמונה הופכת מתמונה צבעונית איכותית לתמונת שחור לבן עם כל מיני נקודות, אין לי פה דוגמה להראות אבל זו תמונה מושחתת, תמונה שקראנו לה "תמונה מופחתת"

אורי אריאל:  בעת הקמת החוק לתמונות האלה לא היה שום ערך ביומטרי

אורי אריאל:  אי אפשר היה לעשות אתן כלום

אורי אריאל:  אי אפשר היה לעשות אתן השוואות ביומטריות

אורי אריאל:  המודלים שהיו עושים את ההשוואה היו נכשלים

אורי אריאל:       בשנתיים האחרונות קרתה מהפכה בעולם הזה של הביומטריה

אורי אריאל:  האלגוריתמים השתפרו מאוד-מאוד וניתן לעשות עם התמונות האלה כבר השוואות ביומטריות, ומאידך גיסא אנחנו עדיין לא יכולים לפעול בלי תמונות

אורי אריאל:  במתן השירותים, בכלל בלי תמונות, אי אפשר לעבוד, זה פשוט שיתוק של כל המערכת

אורי אריאל:  אנחנו נמצאים בתהליך ארוך מאוד של פיתוח תפיסה אחרת שתוריד בצורה דרמטית את כמות התמונות

אורי אריאל:  כל מה שדובר פה וגם מה שהציגו מיחידת הממונה נעשה יחד אתנו בניסיון לייצר פה איזשהו פתרון, שגם, כמו שנאמר, מחייב פה חקיקה

אורי אריאל:  הסיבה העיקרית שזה לא קורה – ועכשיו אתה ודאי תשאל אותי את השאלה "מה עשיתם בשנתיים האחרונות?", זו שאלה הגיונית - - -     

איימן עודה: נכון, וגם מאיפה קיבלתם את המידע כולו, ישירות מהאנשים שמגיעים לרשות האוכלוסין?     

אורי אריאל: מהאנשים

אורי אריאל:  כל המידע אצלנו ניתן ישירות מהמפגש עם הבן-אדם

אורי אריאל:  אנחנו לא מקבלים מאף אחד

אורי אריאל:  מה שקרה בשנים האחרונות זה שלמעשה כנגזרת של תפקוד הממשלה והכנסת לא באמת היה אפשר לעשות משהו

אורי אריאל:  יש לנו המון חקיקה שמחכה בצנרת בנושאים רבים והנושא הזה הוא מאוד-מאוד מורכב

אורי אריאל:  הוא נושא, דרך אגב, שביום הראשון שהשר לשעבר דרעי היה ועבר אתנו על הנושאים, היה אחד הנושאים הראשונים שהצגנו לו שחייב להיכנס אליהם ולהוביל אותנו לחקיקה

אורי אריאל:  אבל בשנתיים האחרונות לא היה פשוט עם מי לדבר ולא היה דרך להעביר את זה

איימן עודה: למה אתם צריכים לאסוף כל המאגר הביומטרי הזה ברשות האוכלוסין? למה זה חשוב לכם?     

אורי אריאל: בסופו של דבר העבודה של רשות האוכלוסין בכל הזרועות שלה מתעסקת במפגש עם הבן-אדם

אורי אריאל:  ברוב המקרים באמת אנחנו מסודרים

אורי אריאל:  אם בן-אדם הגיע עם תעודת הזהות הביומטרית שלו אנחנו יכולים לקחת משם את התמונה, לראות מיהו, לא צריך מאגר ביומטרי

אורי אריאל:  הבעיה היא שלצערנו המקרים הבעייתיים, מקרי הקצה, האנשים שבדיוק נשרף להם הבית, אנחנו לא מקבלים את הרשימות האלה מראש בשביל לשמור את התמונות של האובייקטים האלה, של האנשים האלה

אורי אריאל:  כל מקרי הקצה הם לא צפויים

אורי אריאל:  לכן, בשביל שנוכל לתת שירות לכל האנשים האלה, אנחנו חייבים להחזיק את התמונות, על מנת שבמקרי קצה יהיה אפשר לתת שירות לאנשים האלה

אורי אריאל:       אנחנו כן עובדים היום על מצב שמגן על המאגר

אורי אריאל:  אני שוב אומר, התמונות אצלנו, אם אתם תראו אותן – יש פה כמובן אנשים שמאוד-מאוד מקפידים על הפרטיות שלהם, אבל לרוב האנשים יש תמונות הרבה יותר טובות ממה שיש לנו באינטרנט

אורי אריאל:  באמת בשביל כל אירועי הקצה שקיימים באופן שגרתי, הם אירועי קצה מרובים, אנחנו צריכים את היכולת הזו לאחזר תמונה

אורי אריאל:  מה שבאמת נותן פתרון באופן די מוחלט, שאם במקרי הקצה האלה ניתן יהיה לבוא ולקבל מידע מהמאגר הביומטרי הראשי, שזה לא ניתן היום – היום המאגר סגור – אז זה יכול לפתור את הבעיה ובמקרים רבים יהיה אפשר למחוק את התמונות

אורי אריאל:       אנחנו כרגע, בפרדיגמה המתגבשת, במרשם האוכלוסין בכלל לא מתכוונים להחזיק תמונות, אלא רק במקרי קצה לגשת למאגר

אורי אריאל:  במעברי הגבול זה יותר מורכב, אז חלק מהתמונות כן יצטרכו להישמר אבל זה חלק מאוד קטן יחסית למה שהיום נשמר

איימן עודה: תודה רבה

איימן עודה:  בבקשה

יאסר חוג'יראת: אני שואל לגבי השירות

יאסר חוג'יראת:  אם באמת יהיה מאגר אחד ביומטרי, האם זה יפגע בשירות הנפקת דרכונים או תעודות זהות לאזרחים?     

אורי אריאל: בגדול זה יפגע אבל זה יפגע מאוד בשוליים, כי כמו שאמרתי, עם המסה הקריטית של האנשים אנחנו יכולים להסתדר באמצעים שיש לנו היום

אורי אריאל:  ודאי שבן-אדם שעכשיו הגיע למעבר הגבול, איבד את הדרכון שלו – היה לי חבר שזה בדיוק קרה לו, גנבו לו את הדרכון בשדה התעופה לפני העלייה למטוס, אז נתנו לו לעלות למטוס, הגיע בן-אדם, אין לו דרכון בארץ

אורי אריאל:  אז ודאי שאם עכשיו אנחנו צריכים לעשות שאילתה והשאילתה הזאת לוקחת הרבה יותר זמן אז הוא יקבל שירות יותר גרוע מזה שיש היום, שיש לבקר שיושב תמונה מול הפנים

אורי אריאל:  אבל מצד שני, באחוזים האלה אני חושב שזה איזון הגיוני בין הצורך לבטל את המאגרים אצלנו לבין הצורך התפעולי שלנו

אורי אריאל:   אנחנו חושבים שזה איזון הגיוני

אורי אריאל:  לכן אנחנו רוצים ותומכים במהלך הזה

נירה לאמעי-רכלבסקי: איך אתם מתמודדים משפטית עם העניין הזה שיש חוק שאומר שאתם יכולים להחזיק תמונות מסוג א', שכבר כנראה לא קיימות בעולם פחות או יותר – כי גם תמונה בדרכון ישן אפילו מזוהה ביומטרית, פיזית – ועם העובדה שאתם מחזיקים בעצם מאגר ביומטרי, כאילו לפי החוק הביומטרי אבל בניגוד לחוק הזה? זה משפטית שם אתכם בפוזיציה מסוימת והייתי שמחה לשמוע גם את משרד המשפטים בעניין הזה

עירית ויסבלום: אני אתייחס לעניין הזה

עירית ויסבלום:  עו"ד עירית ויסבלום מהלשכה המשפטית ברשות האוכלוסין

עירית ויסבלום:  יש לנו אכן קושי עם זה

עירית ויסבלום:  זה לא שאנחנו שמחים על הסיטואציה הזו או שלמים אתה

עירית ויסבלום:  באמת יש לנו מצב של תמונות שהן כבר לא עומדות בהגדרת החוק כתמונות מופחתות

עירית ויסבלום:  כן בוצעה עליהן הפחתה אבל מבחינת הגדרת החוק הן כבר לא עומדות בהגדרה של תמונה באיכות פחותה

עירית ויסבלום:  אבל מכיוון שהחלופה היא להשאיר את רשות האוכלוסין במצבים האלה שאורן תיאר כרשות שלא יכולה לתת שירות ורשות עיוורת, שגם בהיבטים הביטחוניים, של אנשים שנכנסים ויוצאים בגבול ואי אפשר יהיה לזהות אותם, זה יכול לייצר מצבים מאוד בעיתיים גם לביטחון המדינה בין השאר, אנחנו מנסים כמיטב יכולתנו להתקדם לכיוון של גיבוש מתווה שנוכל להסביר בחקיקה

נירה לאמעי-רכלבסקי: המאגר הזה לפחות עומד בסטנדרטים של המדיניות הלאומית ליישומים ביומטריים? זה לכל הפחות נראה לי אמור להיות

אורי אריאל: אנחנו לא יכולים להתחרות במאגר הביומטרי האמיתי

נירה לאמעי-רכלבסקי: אמרתי "של המדיניות הלאומית ליישומים ביומטריים"

אורי אריאל: רועי, אתה רוצה לענות על זה? אני לא יודע לענות על זה אפילו

אורי אריאל:  אני כן אומר שמערכת המידע של הרשות היא מהמערכות המידע היותר מוגנות ומאובטחות במדינת ישראל

אורי אריאל:  מאידך גיסא צריך לזכור שהעבודה של רשות האוכלוסין היא גם עם הרבה מאוד גורמים, אנחנו נותנים מידע לרוב הממשלה, לא מידע ביומטרי, לא מעבירים את התמונות האלה לשום משרד ממשלתי

איימן עודה: האם קרה פעם שמישהו השתמש במאגר שלכם?     

אורי אריאל: המאגר שלנו מחולק לשניים: יש את המאגר של מרשם האוכלוסין ויש את המאגר שנמצא במעברי הגבול

אורי אריאל:  המאגר של מרשם האוכלוסין לא שותף מעולם

אורי אריאל:  הוא מעולם לא נפתח לאף גורם

איימן עודה: אפס

אורי אריאל: אפס

אורי אריאל:  המאגר של מעברי הגבול – עברו משם תמונות באופן קבוע במשך השנים לגורם אחר

אורי אריאל:  ברגע ש - - -     

איימן עודה: דרך אגב, אם תגידו למשל השב"כ, אין בעיה

איימן עודה:  אפשר להגיד

איימן עודה:  מה הבעיה? יש שב"כ במדינת ישראל

אורי אריאל: בסדר, אבל אני לא בטוח שיש לי סמכות להגיד את זה

איימן עודה: "גורם אחר" זה כבר ברור

אורי אריאל: לכן זה גם לא נכתב

אורי אריאל:  כשנכתב הדוח לא נכתב מי זה אז אני גם לא אומר מי זה ומי שרוצה להבין יבין

אורי אריאל:  יש הרבה גופי ביטחון, דרך אגב, במדינת ישראל, לא רק אחד

אורי אריאל:  ובכל מקרה, כשחשפנו את הדבר הזה והבנו שאנחנו מבצעים פרקטיקה שהיא שגויה הפסקנו את המעבר מיד

אורי אריאל:  הגוף הזה גם מבצע היום מחיקה של התמונות האלה מהמאגרים שלו

אורי אריאל:  הוא מוחק אותם כרגע באיזשהו תהליך שמבוצע ובקרה שאפשר לדבר עליה, לא אני, אני לא עושה את זה, אבל אם אתם רוצים

איימן עודה: תודה רבה לך

איימן עודה:  אני רוצה לפנות לראש רשות המאגר הביומטרי, עמיר אריהן, אני רוצה שתתייחס בבקשה למה שאמר רועי לגבי איחוד המאגרים

עמיר אריהן: זה נושא לא פשוט

עמיר אריהן:  זה נושא מורכב

עמיר אריהן:  יש לו הרבה השלכות

עמיר אריהן:  צריך להתייחס מצד אחד לדרישות אבטחת המידע והפרטיות שמגובשות אצלנו בקרביים של החוק, מהצד השני להתייחס גם לרמת השירות הנדרשת

עמיר אריהן:  אני יכול להגיד שאנחנו נמצאים בעיצומה של עבודת מטה וברגע שהיא תסתיים ותוסדר אנחנו גם נוכל לפרסם אותה

איימן עודה: כמה זמן זה ייקח?     

עמיר אריהן: אני לא יודע לענות על זה כרגע

איימן עודה: למה התשובות הללו?     

עמיר אריהן: כי אני לא יודע לענות על זה כרגע

עמיר אריהן:  זה נושא מורכב

איימן עודה: אין לך ניסיון?     

עמיר אריהן: לא בסיפור הזה, זה נושא מורכב ואני לא יודע לענות מתי זה יסתיים

איימן עודה: זה ייקח שנה? 10 שנים? זה חשוב לאזרחים, זה חשוב לנו

עמיר אריהן: אני מעריך שזה ייקח הרבה פחות אבל אני לא יודע לענות על זה כרגע

עמיר אריהן:  מדובר כאמור בנושא מורכב שצריך לראות מה ההשלכות שלו

איימן עודה: נציג המשרד לביטחון לאומי

רועי הראל: לגבי המשטרה הייתה כבר התייחסות

רועי הראל:  רק אציין שכמו שאמרה נציגת המשטרה, תקנות בדבר העברת מידע למשטרה הן תקנות שמדברות על העברת מידע למשטרה אבל הן בסמכות שר הפנים ולכן אנחנו נדרשים לשיתוף פעולה של משרד הפנים

רועי הראל:  הועברה טיוטת תקנות, הנושא לא קודם בתקופה האחרונה ואנחנו כל הזמן מנסים להניע אותו ולסיים את העבודה על זה

רועי הראל:       יש עוד סוגיה אחת שקשורה למאגר

רועי הראל:  בזמנו האגף לרישוי כלי ירייה קיבל תמונות ממשרד התחבורה, מהמאגר, במהלך השנים הנושא הזה הלך והצטמצם, אנחנו פעלנו להפסיק את העניין הזה

רועי הראל:  הוקם מאגר נפרד, מאובטח מורשה של אגף לרישוי כלי ירייה, שבמסגרתו מי שמחזיק ברישיון לכלי נשק מצולם והתמונה שלו נשמרת

רועי הראל:  היום הרישיונות של כלי ירייה מחויבים גם בתמונה, כמו תעודה מזהה

איימן עודה: אתה יודע שהבעיה שלנו בחברה הערבית זה לא מי שיש להם רישיון לנשק, זה מי שיש להם נשק ואין להם רישיון

רועי הראל: אדוני צודק אבל זו סוגיה לדיון אחר

רועי הראל:  אתה צודק, אנחנו לא מתעלמים

רועי הראל:  כמו שאתה יודע, בשנה וחצי האחרונות המשרד פעל בהרבה הרבה מאוד כלים ואמצעים לנסות ולתת מענה גם לבעיות שאדוני מעלה

איימן עודה: רוצים תוצאות בשטח, זה מה שצריך

רועי הראל: אתה צודק

רועי הראל:  אני חושב שהתחלנו לראות תוצאות ואנחנו מתכוונים להמשיך עם זה

רועי הראל:  אני מקווה מאוד

רועי הראל:  אנחנו לא מתכוונים להרפות

איימן עודה: איך ראית תוצאות? אנחנו לא ראינו תוצאות

רועי הראל: אני רואה לפי הנתונים שהעלינו בדבר חקירות שנפתחו, אישומים, תפיסות של נשק

רועי הראל:  אני לא אומר שטיפלנו בבעיה, אני רק חושב שהגברת המאמצים ניכרת, לפחות מצדנו

רועי הראל:  אבל אם אדוני רוצה אנחנו בדיון אחר נפתח את זה ונשמח לפרוס את הצעדים שנעשו

איימן עודה: ההצלחה הזו כל כך מזערית, כל כך מזערית, שלא רק שלא מרגישים אותה, אלא שזה יכול להיות אפילו טעות של הסטטיסטיקה

איימן עודה:  למשל, ירידה בהרג מ-120 ל-113, בשנה שעברה 120, עכשיו 113

איימן עודה:  להגיד שיש הצלחה – זה יכול להיות עניין של סיבה מסוימת, יכול להיות למשל שבזמן הקורונה היה פחות, או יותר

איימן עודה:  כלומר, זה כל כך מזערי שאני חושב שאפילו אי-אפשר למדוד ולהגיד שיש כבר תוצאות

איימן עודה:  אין תוצאות

איימן עודה:  אבל זה לא הנושא הקונקרטי של הישיבה הזאת

איימן עודה:  בבקשה

רועי הראל: במהלך השנים האחרונות האגף לרישוי כלי ירייה הפסיק לקבל את התמונות ממשרד התחבורה ועבר למאגר מורשה ונפרד שלו, מאגר מאובטח, רשום כדין, שכמובן משמש רק את אגף כלי ירייה, לא מועבר לאף גורם אחר, ויש עוד מעט מאוד בעלי רישיונות שעוד לא הגיעו לשלב של הצילום – התמונות לא מועברות כבר אבל הועברו בעבר

רועי הראל:  משרד התחבורה והאגף פועל בתקופה הזאת מול הרשות הביומטרית והגנת הפרטיות לסיים לעדכן את המאגר שלו ולגרוע את כל המידע שהגיע בזמנו, אם עוד נשאר, ממשרד התחבורה

נירה לאמעי-רכלבסקי: אז המידע הקודם נשאר עדיין? הוא לא נמחק

רועי הראל: יש עוד כ-5,000 בעלי רישיונות שעוד לא הגיעו לשלב של הצילום

רועי הראל:  יכול להיות שחלקם פגי תוקף

רועי הראל:  כל רישיון כזה נבדק ואם זה מחזיק רישיון בתוקף הוא נקרא לצילום אצלנו, ואם לא הוא פשוט נמחק

איימן עודה: אתה חושב שלארגוני הפשע המאורגן הגדולים יש מידע כזה בצורה זו או אחרת על אזרחים?     

רועי הראל: אין לי מושג, אני נוטה שלא להכיר ארגוני פשע מבפנים

איימן עודה: למה?     

רועי הראל: זו לא העבודה שלי

איימן עודה: זה לא חלק מעבודת המודיעין בשביל להגיע, לדעת איך להגיע אליהם, מה יש להם, מה אין להם?     

רועי הראל: אדוני צודק אבל אני לא חלק ממערך המודיעין, אני יכול לבדוק את זה

איימן עודה: תודה רבה

איימן עודה:  נשמח לשמוע את משרד הקליטה ומשרד המשפטים

איימן עודה:  בבקשה

שלום בן ישעיה: שלום בן ישעיה, אגף בכיר לטכנולוגיות דיגיטליות, משרד הקליטה

שלום בן ישעיה:  אנחנו מחזיקים תמונות של עולים, א', כדי לתת להם שירות ולזהות אותם, כי לפעמים היו מקרים של זיופים

שלום בן ישעיה:  אנחנו גם קיימנו בשבוע האחרון דיון בנושא הזה עם הלשכה המשפטית, שלא נמצאת פה כרגע, לגבי האפשרות של מחיקת המאגר של העולים

שלום בן ישעיה:  הם אמרו שהם צריכים לחשוב על זה ולבדוק כל מיני אפשרויות

שלום בן ישעיה:  אפשרות אחת שעלתה זה שלא נחזיק את כל התמונות שהיו ב-5-6 השנים האחרונות, שיש לנו היום, אלא להחזיק אולי תמונות של השנה האחרונה

שלום בן ישעיה:  זה בגדול, עוד לא התקבלה שום החלטה ואנחנו פועלים בנושא הזה בהתאם להנחיות שקיבלנו ממבקר המדינה

נירה לאמעי-רכלבסקי: וההנחיות של היישומים הביומטריים

שלום בן ישעיה: כן, אנחנו בקשר אתם גם

נירה לאמעי-רכלבסקי: אולי נשמע את משרד המשפטים? אני הזכרתי פה את היועץ המשפטי לממשלה דאז, שדיבר על מאגר משרד התחבורה, ובכלל העמדה של משרד המשפטים

שלום בן ישעיה: גם הנושא, דרך אגב, של החזקת התמונות, זה קורה גם כשהעולים לפעמים מאבדים את תעודות העולה שלהם ועל מנת להדפיס להם תעודה חדשה משתמשים בתמונה הקיימת במאגר אצלנו

שלום בן ישעיה:  התמונות כמובן לא עוברות לאף משרד אחר, הן משמשות את המשרד שלנו בלבד

שלום בן ישעיה:  בעבודה שלנו מול מערכת המחשוב – מערכת המחשוב לא מחוברת לגורמי חוץ אלא רק לעובדים שנותנים שירות, מה שנקרא "יועצי קליטה", לעולים

אלדד בן-גיורא: למה צריך תמונה בתעודת עולה ואי אפשר לסמוך על תעודת זהות שזה יתבצע באמצעותה, שילוב בין השניים?     

שלום בן ישעיה: זו אחת ההצעות שעלו, שהזיהוי שיהיה נגיד אחרי שנה – אם נחזיק במשך שנה – יתבסס על תעודת זהות, כי כרגע תעודת הזהות שניתנת לעולים היא לשלושה חודשים בלבד

שלום בן ישעיה:  פשוט מאוד, כדי שזה יקל עליהם אנחנו מחזיקים את התמונות האלה, אבל אנחנו נעדכן אתכם בהמשך מה הוחלט

נירה לאמעי-רכלבסקי: זה הדבר הבסיסי בכל מאגר ביומטרי לבדוק

נירה לאמעי-רכלבסקי:  אנחנו 4 שנים בדקנו את הנחיצות של המאגר הביומטרי הגדול

נירה לאמעי-רכלבסקי:  היה פיילוט רק לבדוק אם הוא נחוץ, אם באמת למטרה שאנחנו רוצים להשיג חייבים מאגר ביומטרי

נירה לאמעי-רכלבסקי:  למה? כי זה באמת מאגר שהוא מסוכן במובנים מסוימים

נירה לאמעי-רכלבסקי:  יש כאן גם באמת קווים מנחים של מדיניות הממונה על היישומים הביומטריים

נירה לאמעי-רכלבסקי:  אני חושבת שבמקרה הזה גם זה היה עניין, האם בכלל צריך את המאגר הזה

נירה לאמעי-רכלבסקי:  זה באמת האלף-בית של לבדוק קודם כל – אני לא באה לחנך את משרדי הממשלה, יש לכם הליכי פיקוח, אבל זה באמת מה שנמצא פה על השולחן כרגע, גם באמת כשצריך מאוד, אולי כמו ברשות האוכלוסין, אז איך להביא חלופה או איך להסדיר את זה, וב', האם צריך בכלל

נירה לאמעי-רכלבסקי:  אני חושבת שמשרד המשפטים צריך להגיב לאור כל מה שנאמר כאן וגם לגבי מאגר משרד התחבורה באופן ספציפי

איימן עודה: נציג משרד המשפטים, בבקשה

עמית יוסוב עמיר: עמית יוסוב עמיר, מחלקת ייעוץ וחקיקה במשרד המשפטים, אני עוסק בתחום של הגנת הפרטיות

עמית יוסוב עמיר:  קודם כל אני אשמח לומר כמה במילים כלליות על הנושא

עמית יוסוב עמיר:  מאחר שיש לנו פה מתח מובנה בין נושא שקשור למידע רגיש מאוד – גם מבחינה משפטית פורמלית מידע ביומטרי מוגדר כאחד מסוגי המידע הרגישים בתקנות אבטחת מידע וגם בהצעת חוק ממשלתית לתיקון חוק הגנת הפרטיות (תיקון – מספר 14), כך שאנחנו בהחלט בליבת הנושא של ההגנה על מידע אישי רגיש

עמית יוסוב עמיר:  מצד שני מדובר בתחום שבו השינויים הטכנולוגיים, כפי שלמדנו גם במהלך הדיון הזה, הם מאוד גדולים וסוגי מידע, סוגי תמונות, שלא היוו עד לעת האחרונה מידע ביומטרי, כאשר הייתה איזושהי הבחנה ברורה, שגם קיבלה ביטוי מפורש בחוק, בין מהי תמונה ביומטרית ומהי תמונה לא ביומטרית, לפתע השינוי הביומטרי עקף את המסגרת הנורמטיבית והיום מלמדים אותנו אנשי המקצוע שכל תמונה היא ביומטרית

עמית יוסוב עמיר:       במצבים כאלה נראה שאין מנוס מחשיבה מחודשת על החוק ובאמת קיימנו בראשות המשנה ליועץ המשפטי לממשלה דיון גם להפקת לקחים בנושא הספציפי שנוצרה חריגה מהוראות הדין

עמית יוסוב עמיר:  אני רוצה להגיד את זה כך, אני לא רוצה לומר שמישהו ביצע חריגה מהוראות הדין, כי כאמור ההתנהלות הייתה כדין, הטכנולוגיה היא זו שהשתנתה ולכן זה האירוע שאירע

עמית יוסוב עמיר:  לכן נערכה הפקת לקחים בשיתוף אתנו ואנחנו בהחלט ממתינים לאותה עבודה חשובה בהובלת הממונה על היישומים הביומטריים

עמית יוסוב עמיר:  ככל הנראה לא יהיה מנוס אלא מליזום תיקון חקיקה בהתאם למדיניות שתיקבע וכמובן תצטרך לעמוד באמות המידה משפטיות שיאפשרו מצד אחד את מתן השירות לאזרחים והתושבים של המדינה, מצד שני הגנה נאותה על המידע ועל הזכות החוקתית לפרטיות

איימן עודה: מספר שאלות: אחת, מה עמדתכם לגבי מאגרי הצל? האם יש פניה, מעקב, למען מחיקתם? שתיים, לגבי משרד התחבורה שהתחייב גם פה לפני שנתיים וחודש, בדצמבר 2020, למחוק את המאגר אצלו ועכשיו הוא מחפש חלופות, משרד התחבורה כבר לא מעביר למשטרה אבל צריך למחוק מאגרים כאלה, מאגרי צל

איימן עודה:  מה עמדתכם? מה אתם עושים למען מימוש הדבר הזה?     

עמית יוסוב עמיר: אני אנסה לענות על הדברים לפי סדרם

עמית יוסוב עמיר:  אני מבין שכשאתה אומר "מאגרי צל" אתה מתכוון קודם כל לסיפור של רשות האוכלוסין

עמית יוסוב עמיר:  אז לגבי רשות האוכלוסין, כאמור, נערך דיון אצלנו, לכך התייחסתי ואנחנו ממתינים לעבודת המטה - - -     

איימן עודה: אני מתכוון למאגר כפול, אני מתכוון למאגר שהועבר לא לפי חוק ממשרד לרשות מסוימת, אני מתכוון לכך שקבוצות או רשויות, שכבר לא מועבר אליהן מידע אבל הן עדיין מחזיקות מאגרים, שגם אם הם לא שלמים הם עדיין קיימים אצלם ולא מחקו אותם, כל אלה

עמית יוסוב עמיר: יש מדיניות ברמה הכללית ויש מדיניות קונקרטית

עמית יוסוב עמיר:  המדיניות ברמה הכללית היא שבהתאם לעקרון המידתיות להחזיק מאגר מידע רגיש, מאגר מידע ביומטרי, זו פעולה שפוגעת בזכות לפרטיות, ולכן אם הדבר לא נדרש, אם יש חלופה אחרת שפגיעתה פחותה, צריך לפעול כדי ליישם את אותה חלופה שפגיעתה פחותה

עמית יוסוב עמיר:  זו המדיניות הכללית

עמית יוסוב עמיר:  כמובן שבמקרים ספציפיים צריך לבחון את נסיבות העניין, כמו למשל אלה שהוצגו לפני כמה דקות ע"י ראש האגף הטכנולוגי ברשות האוכלוסין

עמית יוסוב עמיר:       לגבי השאלות השונות הפרטניות שלך: לגבי רשות האוכלוסין – כמו שאמרתי, נערכה הפקת לקחים בנושא ואנחנו ממתינים להחלטת המדיניות בדבר הכיוון שאליו מתכוונים לתקן את החוק כדי לאפשר את האיזון הראוי בין הפרטיות לבין מתן השירות לאזרחי ותושבי המדינה ואנחנו עומדים בקשר רציף עם הגורמים המעורבים בעבודה הזו

עמית יוסוב עמיר:  לגבי העברת מידע – יש הבחנה בין העברת מידע שנמצא שבוצעה שלא כדין והופסקה לבין העברת מידע אחרת, בפרט העברת המידע שדובר על המשטרה, שלי לא ידוע שמדובר בהעברת מידע שלא כדין

עמית יוסוב עמיר:  זה לא נושא שבאופן פרטני - - -     

איימן עודה: החזקת המאגר במשרד התחבורה היא חוקית?     

עמית יוסוב עמיר: המאגר במשרד התחבורה, לפני שנים רבות כבר המשנה ליועץ המשפטי לממשלה קבע שראוי יהיה להסדיר אותו בחקיקה, לא נקבעה קביעה מפורשת שאוסרת על המשך - - -     

איימן עודה: מתי זה היה? באיזו שנה?     

עמית יוסוב עמיר: 2005

איימן עודה: לפני 18 שנה

איימן עודה:  זו התנהלות תקינה?     

עמית יוסוב עמיר: אני לא ממונה על האמירה אם התנהלות תקינה או לא, אני כן מחויב למסור מידע – שהוא מופיע בכתובים, מטבע הדברים לא נכחתי באותם דיונים, אבל לא נקבע כי החלטה משפטית מחייבת שנדרש לחוקק ובהחלט נקבע שזה אופן הפעולה הנכון

עמית יוסוב עמיר:  אנחנו עומדים בקשר עם משרד התחבורה - - -     

איימן עודה: יש דבר כל כך פשוט, כל כך ברור

איימן עודה:  אם המשנה ליועץ המשפטי החליט, קבע, שראוי לעשות אחד-שניים-שלוש לפני 18 שנה וזה לא נעשה, אין לך עמדה שההתנהלות הזו היא לא נכונה בעליל? אין לך עמדה כזו?     

עמית יוסוב עמיר: חשוב לי להיזהר בדבריי ולדייק, אני חושב בהתאם לאותה עמדה שנקבעה שאכן נכון יהיה להסדיר את הנושא בחקיקה - - -     

איימן עודה: עוד 50 שנה?     

עמית יוסוב עמיר: אני נמנע מלהגיד דברים מעבר לכך כי נשאלתי על התנהלות שלא כדין ולא נקבע שההתנהלות היא שלא כדין, לכן אני נזהר מלהגיד דבר כזה עכשיו

איימן עודה: אפשר להשתמש במאגר ביומטרי מול מפגינים למשל, הפנים שלהם? קרה פעם שהשתמשו במאגר ביומטרי כדי לדעת מיהו המפגין הזה, מיהו המפגין האחר? קרה דבר כזה?     

עמית יוסוב עמיר: לי לא ידוע אבל גם לא כל שימוש במידע ע"י המשטרה - - -     

איימן עודה: חוקי להשתמש? חוקי לפי פנים של מפגינים לדעת מי הם, את זהותם? זה חוקי?     

עמית יוסוב עמיר: השאלה היא מאוד-מאוד כללית

איימן עודה: לא, לא

איימן עודה:  ההפגנות שהיו ברחבת הבימה לפני שבוע, האם מותר לרשויות המדינה לדעת מיהו אדם כזה או אחר דרך המאגר הביומטרי?     

עמית יוסוב עמיר: דרך המאגר הביומטרי אני לא חושב שמותר אבל - - -     

איימן עודה: "אתה לא חושב שמותר"

איימן עודה:  אתה צריך להגיד אם זה חוקי או לא חוקי, אתה נציג משרד המשפטים

עמית יוסוב עמיר: בסדר, אבל יש פה שאלה מאוד קונקרטית של נושא שלא הובא בפנינו, לא ידוע לי בכלל שקרה דבר כזה

איימן עודה: במידה ו, זה חוקי או לא חוקי?     

עמית יוסוב עמיר: זו שאלה משפטית שצריך לבחון לפי הוראות החוק הקונקרטיות

איימן עודה: משרד המשפטים לא יכול לענות על השאלה הזו?     

עאידה תומא סלימאן: משרד המשפטים לא יודע מה החוק אומר?     

עאידה תומא סלימאן: השאלה על איזה חוק אנחנו מדברים, על איזו פעולה, מכוח איזו הסמכה

עאידה תומא סלימאן:  באופן עקרוני לא מבצעים סתם פעולות

עאידה תומא סלימאן:  עובדי ציבור ואנשי כוחות הביטחון והמשטרה לא אמורים לבצע סתם פעולות

עאידה תומא סלימאן:  יש מסגרת חוקית לביצוע פעולות

עאידה תומא סלימאן:  יש נסיבות מסוימות - - -     

איימן עודה: אני שאלתי שאלה קונקרטית, רציתי תשובה קונקרטית

איימן עודה:  זה לא רחב

עאידה תומא סלימאן: זו שאלה מאוד כללית

עאידה תומא סלימאן:  האם יש חשד לעבירה פלילית? השאלה לא ברורה

עאידה תומא סלימאן:  זו לא פעולה שעושים אותה סתם כך

איימן עודה: טוב, אני אתן לחברת הכנסת עאידה תומא סלימאן לשאול שאלה

איימן עודה:  בבקשה

עאידה תומא סלימאן: למרות שאני הבנתי את השאלה שלך, שהיא מאוד ברורה, כבוד היושב-ראש, אני אנסה שוב להסביר

עאידה תומא סלימאן:  לא שואלים אותך האם התבצע שימוש כזה

עאידה תומא סלימאן:  אני לא חושבת שאתה יכול לחוות את דעתך או להגיד אם היה שימוש כזה או אם המשטרה או גורמים אחרים משתמשים במאגרים האלה למען זיהוי בני-אדם בצורה כזו או אחרת בחשד לעבירות מסוימות

עאידה תומא סלימאן:  השאלה היא בדיוק בתחום של כבודו

עאידה תומא סלימאן:  התחום הוא שאתם, במשרד המשפטים, יודעים את החוק טוב מאוד

עאידה תומא סלימאן:  השאלה מאוד ברורה

עאידה תומא סלימאן:  אם תיאורטית גורם ממשלתי, או גורם משטרתי, או גורם ביטחוני, ישתמש במאגרים האלה – נגיד של משרד תחבורה, של המאגר הלאומי – האם זה חוקי, לפי החוק הקיים היום, כשניסחתם אז

עמית יוסוב עמיר: אני מבין שהשאלה נראית פשוטה, היא פחות פשוטה, יש את חוק המאגר הביומטרי, הוא חוק אחד, הוא מאוד מחמיר, אני לא חושב שיש בו איזושהי מסגרת, לפחות כרגע, לפני שנקבע הסדר על העברת מידע ממנו למשטרה, שמאפשר איזשהו שימוש כזה במידע מהמאגר הזה, אבל זאת שאלה פרטנית, צריך לבדוק אותה מול הוראות החוק הפרטניות

עמית יוסוב עמיר:  יש מאגרי מידע - - -     

איימן עודה: אז אנחנו מבקשים ממך לבדוק ואולי תחזיר לנו תשובה תוך שבוע, אפשר?     

עמית יוסוב עמיר: השאלה היא לאיזה מאגר מתייחסים

עמית יוסוב עמיר:  יש מאגר של המשטרה - - -     

עאידה תומא סלימאן: אתה יודע שהחוק מחמיר, אתה יודע שהחוק מקשה, אבל אתה לא יודע אם מתבצעת פעולה כזו או לא? איך זה יכול להיות?     

עמית יוסוב עמיר: השאלה באיזה נסיבות

עמית יוסוב עמיר:  אני נשאל פה עכשיו שאלה מאוד תיאורטית

עמית יוסוב עמיר:  מה זה זיהוי מפגין? המשטרה לא אמורה סתם כך לזהות מפגינים

איימן עודה: מפגין שהניף דגל פלסטין, למשל

עמית יוסוב עמיר: אני באמת מרגיש שיש פה איזו שאלה מאוד ספציפית

עמית יוסוב עמיר:  נציגת הייעוץ המשפטי של המשטרה תוכל להתייחס למקרה מאוד פרטני שאתם מבקשים לשאול לגביו

עאידה תומא סלימאן: אנחנו לא שואלים שאלה פרטנית, אנחנו שואלים שאלה כללית

עמית יוסוב עמיר: אני מבין

עמית יוסוב עמיר:  אולי אני אנסה להסביר מעט

עמית יוסוב עמיר:  תחום עיסוקי הוא הגנת הפרטיות והוראות שמסדירות בין השאר את השימוש המותר במאגרי מידע, גם לפי חוק הגנת הפרטיות וגם לפי חוקים שונים

עמית יוסוב עמיר:  לכל מאגר מידע החוק שמסדיר אותו, השימושים המותרים והנסיבות שנקבעו בחוק שמתירות שימוש במאגר - - -     

נירה לאמעי-רכלבסקי: אז השאלה אם המשטרה מריצה את התמונה למשל על מאגר הצל שיש אצלה משנים רבות של מעבר מידע ממשרד התחבורה

דנה צ'רנובלסקי: אבל אני השבתי על כך קודם שאנחנו לא מריצים

דנה צ'רנובלסקי:  השבתי קודם בצורה מאוד-מאוד ברורה שאנחנו לא מריצים

דנה צ'רנובלסקי:  השבתי שכשיש לי את הסמכות לזהות אדם שנמצא מולי, הוא ללא תיעוד, הוא מוסר לי פרטים ואני רוצה לראות אם זה אותו אדם, אז השוטר מסתכל בעין על התמונה ורואה האם אותו אדם שהוא כרגע מבקש ממנו להזדהות במסגרת סמכויותיו, האם הוא נראה אותו דבר

דנה צ'רנובלסקי:  זה בעין, בהסתכלות של השוטר, במקרה שאין לו תיעוד מזהה להראות לי

דנה צ'רנובלסקי:  זה סוג המקרים

דנה צ'רנובלסקי:  אמרתי בצורה ברורה שאין הרצה ביומטרית מול התמונות האלה

דנה צ'רנובלסקי:  אמרתי את זה בצורה מפורשת וברורה ואני אומרת את זה שוב כדי שלא ייצא אולי שמישהו יקרא בפרוטוקול שאני אמרתי שאנחנו מריצים - - -     

עאידה תומא סלימאן:  אתם לא עושים את זה כי זה מנוגד לחוק? למה אתם לא משתמשים בכלי הזה?     

דנה צ'רנובלסקי: אנחנו לא עושים את זה בין השאר כי זה לא - - -     

עאידה תומא סלימאן: כי זה לא חוקי?     

דנה צ'רנובלסקי: כן

דנה צ'רנובלסקי:  אני לא יודעת למה זה נשמע לא טוב שאני אומרת את זה

עאידה תומא סלימאן: משהו שלא שמענו אפילו ממשרד המשפטים, אפילו משרד המשפטים לא אמר לי את צירוף שתי המילים האלה "לא חוקי"

עאידה תומא סלימאן:  חיכיתי לשמוע

עאידה תומא סלימאן:  פשוט מאוד

עאידה תומא סלימאן:  תודה לך

דנה צ'רנובלסקי: זה לא הוצג בצורה מספיק ברורה ולכן אני חושבת שהוא לא הבין את הסיטואציה בדיוק, וגם אני התקשיתי להבין עד שלא נאמר כאן "מריצים מול המאגר"

דנה צ'רנובלסקי:  כלומר, נשאלתי את השאלה הזאת קודם, לא הצלחתי לרדת – אני מצטערת – למה בדיוק הכוונה

דנה צ'רנובלסקי:  כעת כשנאמר "מריצים מול המאגר" אז הבנתי מה אתם בעצם שואלים ועניתי בצורה ישירה

נירה לאמעי-רכלבסקי: מסתתרת פה עוד שאלה עמוקה שנוגעת לצילום במרחב הציבורי והיא באה עכשיו מעולם אחר ונוסף, למשל האם לצלם במרחב הציבורי מפגין

נירה לאמעי-רכלבסקי:  אני חושבת שגם לזה רציתם איזושהי התייחסות

איימן עודה: כן

איימן עודה:  רציתי לשאול שאלה אחרונה בהקשר הזה

איימן עודה:  האם השתמשתם פעם – זה גם לדנה, בעיקר, אבל אני רוצה לשמוע גם את דעתו של עמית ממשרד המשפטים – האם פעם אספתם תמונות מצילומי רחוב והשתמשתם, הצלבתם את התמונה הזו יחד עם מאגרים כפולים? קרה פעם דבר כזה? אני מדבר לגבי הפגנות ספציפית

איימן עודה:  הבאתם את התמונה ממצלמות ורחוב והצלבתם את זה ממאגרים כפולים, קרה דבר כזה פעם?     

דנה צ'רנובלסקי: אני לא מבינה את כוונתך ב"מאגרים כפולים"

דנה צ'רנובלסקי:  אני אפנה שוב לחוק סדר הדין הפלילי (סמכויות אכיפה – חיפוש בגוף ונטילת אמצעי זיהוי)

דנה צ'רנובלסקי:  החוק הזה מסמיך את משטרת ישראל לאגור נתונים ביומטריים, טביעות אצבע, תמונות ודנ"א – דנ"א בהתאם לעבירות שמפורטות בתוספת לחוק – ולעשות מול זה השוואה לצורך התכליות שמפורטות בחוק

דנה צ'רנובלסקי:  תכליות שמפורטות בחוק הן מניעת עבירות, חקירתן, סיכולן

דנה צ'רנובלסקי:  אתה מדבר על הפגנות, זה לא האירוע של הפגנות

דנה צ'רנובלסקי:  ככל שיש עבירה פלילית - - -     

עאידה תומא סלימאן: אולי אם אני אתן דוגמה שהיא מחוץ להפגנות אז הרגישות קצת תרד

עאידה תומא סלימאן:  מקרה של הפשיעה המשתוללת עכשיו באוכלוסייה הערבית, יש ירי על ימין ועל שמאל, יש אנשים שפורצים לבתים, יש כל מיני סיפורים ועבירות כאלה, ויש איזה סרטון – אני ראיתי לפני פחות מחודש סרטון של מישהו שנכנס למסעדה, ישר עובר לבן-אדם שיושב, מחסל אותו ויוצא

עאידה תומא סלימאן:  למשטרה יש את הסרטון הזה

עאידה תומא סלימאן:  התמונה לא כל כך ברורה

עאידה תומא סלימאן:  הבן-אדם לא מוכר

עאידה תומא סלימאן:  אין לכם שום קצה חוט איך להגיע אליו

עאידה תומא סלימאן:  מריצים השוואה עם המאגרים הקיימים כדי לדעת אולי שהבן-אדם הזה הוא אחד מאלה שנמצאים במאגר, אולי לזהות מי זה?     

דנה צ'רנובלסקי: אז אני חוזרת שוב על החוק שאליו הפניתי

דנה צ'רנובלסקי:  החוק הזה מסמיך אותי - - -     

אלדד בן-גיורא: בתנאים מסוימים

דנה צ'רנובלסקי: אמרתי, בתנאים שקבועים בחוק

אלדד בן-גיורא: מה התנאים?     

דנה צ'רנובלסקי: החוק פתוח בפניך, אתה יכול לראות

דנה צ'רנובלסקי:  אני יכולה לאגור תמונות בהתאם להוראות החוק - - -     

עאידה תומא סלימאן: הנסיבות מתקיימות בסרטון הזה, למשל?      

דנה צ'רנובלסקי: אז כן, מאחר שמדובר בפענוח עבירה החוק הזה מסמיך אותי לבצע חיפוש מול המאגר שמוקם בהתאם להוראות החוק, לא מול כל מאגר, מול המאגר שמוקם בהתאם להוראות החוק

דנה צ'רנובלסקי:  כמו שאמרתי, החוק הזה מסמיך את הקמת מאגר טביעות האצבע, מאגר צילומי פנים ומאגר הדנ"א המשטרתי

דנה צ'רנובלסקי:  דנ"א, בהתאם לתוספת לחוק

דנה צ'רנובלסקי:  אני יכולה ליטול את הנתונים הביומטריים האלה בהתאם להוראות החוק ולבצע חיפוש מולו לצורך חקירת עבירה

דנה צ'רנובלסקי:  אז אם יש לי צילום, עד מגיע ואומר: אני תיעדתי את העבירה, הנה הצילום, אני לא יודע מי העד, אני מוסמכת להריץ מול מאגר התמונות שלי, מול המאגר שמוקם בהתאם להוראות החוק

דנה צ'רנובלסקי:  אמרתי קודם, אין הרצה מול מאגר משרד התחבורה

איימן עודה: תודה רבה, דנה, ותודה רבה לכולכם

איימן עודה:  יהיו שאלות רגישות אבל אתם מבינים שכל זה לטובת האזרחים

איימן עודה:  אני רוצה לסכם שוועדת המדע והטכנולוגיה קוראת לממשלה לבחון את הצורך בקיומם של מאגרי מידע ביומטרי רבים ומפוזרים

איימן עודה:  שניים, לוודא כי בהתאם למדיניות הביומטרית הלאומית יצומצמו מאגרי מידע לא נחוצים ותשופר ההגנה על מאגרים נחוצים

איימן עודה:  הוועדה קוראת לממשלה לקדם עבודת מטה כדי לצמצם את ההחזקה במאגרים ביומטריים רבים ולאפשר אספקת שירותים על בסיס המאגר הביומטרי הלאומי

איימן עודה:  הוועדה קוראת למשרד התחבורה לפעול למחיקת המאגר הביומטרי שברשותו בהתאם להתחייבויות

איימן עודה:  הוועדה תמשיך לעקוב אחר הנושא ותקיים דיונים נוספים

איימן עודה:  תודה רבה לכם ולכן

איימן עודה:  הישיבה נעולה